Q=18	C=12	SS=0	LS=0	PS=12	DC=0	LC=0	SD=0	BS=1	G0=13	G1=11	G2=9	DLID=az_RU	BODY=1 Салоникилиләрә 3 | Онлајн Мүгәддәс Китаб | Јени дүнја тәрҹүмәси\n1 Салоникилиләрә 3:1—13\nБулусун ниҝаранчылығы; Афинада ҝөзләмәји (1—5)\nТимутинин ҝәтирдији хәбәр Булуса тәсәлли верир (6—10)\nБулус салоникилиләрдән өтрү дуа едир (11—13)\n3 Бу сәбәбдән даһа буна таб ҝәтирә билмәдијимиз үчүн фикирләшдик ки, Афинада+ тәк галсаг, јахшы олар. 2 Буна ҝөрә дә иманынызла бағлы сизи мөһкәмләндирмәк вә сизә тәсәлли вермәк үчүн Мәсиһ һаггындакы мүждәнин тәблиғи ишиндә Аллаһын хидмәтчиси* олан гардашымыз Тимутини+ јаныныза ҝөндәрдик ки, 3 бу әзијјәтләр һеч кәсин иманыны сарсытмасын. Ахы сиз билирсиниз ки, бүтүн бунлар бизимлә баш вермәлидир.+ 4 Јанынызда оланда да бүтүн бу әзијјәтләрин баш верәҹәјиндән сизи хәбәрдар едирдик. Билдијиниз кими, белә дә олду.+ 5 Буна ҝөрә дә даһа буна дөзә билмәдим, сизин сәдагәтиниз барәдә хәбәр тутмаг үчүн јаныныза адам ҝөндәрдим,+ горхурдум ки, бирдән Иблис сизи јолдан чыхарар+ вә зәһмәтимиз һәдәр ҝедәр. 6 Тәзәликҹә јаныныздан гајыдан Тимути+ сизин сәдагәтиниз вә мәһәббәтиниз һаггында бизә шад хәбәр ҝәтирди. О һәмчинин сөјләди ки, бизи һәмишә хош сөзләрлә јад едирсиниз вә биз сизин һәсрәтинизи чәкдијимиз кими, сиз дә бизим һәсрәтимизи чәкирсиниз. 7 Гардашлар, сыхынты вә әзаб-әзијјәт ичиндә олдуғумуз бир вахтда һәм сизин өзүнүз, һәм дә сәдагәтиниз бизә тәсәлли ҝәтирди.+ 8 Чүнки Ағанын јолунда мәтанәтлә јеримәјиниз бизә гол-ганад верир. 9 Аллаһымызын гаршысында бизә бәхш етдијиниз бөјүк севинҹин мүгабилиндә Она нә гәдәр шүкүр етсәк, јенә дә аздыр. 10 Үзүнүзү ҝөрмәк вә иманынызда чатышмајан ҹәһәтләри дүзәлтмәк үчүн ҝеҹә-ҝүндүз Аллаһа вар ҝүҹүмүзлә, һәрарәтлә јалварырыг.+ 11 Гој Атамыз Аллаһ вә Ағамыз Иса јаныныза ҝәлмәк үчүн јолумузу ачыг етсин. 12 Сизә дујдуғумуз мәһәббәт ашыб-дашдығы кими, гој Аға сизин дә бир-биринизә+ вә бүтүн инсанлара олан мәһәббәтинизи артырыб бол етсин. 13 Вә Ағамыз Исанын бүтүн мүгәддәсләри илә бирликдә һүзуру* заманы+ Атамыз Аллаһын гаршысында+ үрәјинизи әзмли, гүсурсуз вә мүгәддәс етсин.\n^ Диҝәр вариант: Аллаһын әмәкдашы.\n1 Салоникилиләрә 3


Q=5	C=2	SS=2	LS=1	PS=1	DC=0	LC=0	SD=0	BS=2	G0=61	G1=51	G2=25	DLID=az_RU	BODY=Мүгәддәс Китабын сәһиһлији барәдә: ибрани әлјазмалары, Өлү дәниз әлјазмалары вә с. | МК\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Мјанма Нидерланд Норвеч Тонга Украјна Фиҹи амһара га газах ган еве естон инҝилис италјан каонде кореја лози лувале луганда малај малајалам маҹар пангасинан португал португал (португал) санго суаһили таи тамил татар тетела тигре тумбука чилуба читонга јунан Һаити креолу һилигајнон һинд өзбәк\nМүгәддәс Китабын сәһиһлији барәдә\nГәдим ибрани һәрфләрилә јазылмыш Аллаһын ады. Бабил сүрҝүнүндән әввәлки дөвр\nИбрани һәрфләрилә јазылмыш Аллаһын ады. Бабил сүрҝүнүндән сонракы дөвр\nДөрд ибрани һәрфиндән (יהוה) ибарәт олан Аллаһын ады Төвратда тәхминән 7000 дәфә јазылыб. Тетраграмматон адланан бу дөрд һәрф бу тәрҹүмәдә «Јеһова» кими верилиб. Аллаһын ады Мүгәддәс Китабдакы диҝәр адлар сырасында ән чох ишләнән аддыр. Кәламы гәләмә алан инсанлар Аллаһа «Гүдрәт Саһиби», «Һагг-Таала», «Рәбб» кими чохсајлы тәсвири ад вә сифәтләр аид етмишләр. Лакин тетраграмматон Аллаһы танытмаг үчүн онларын истифадә етдији јеҝанә шәхси аддыр.\nЈеһова Аллаһын ады Мүгәддәс Китабда Онун Өз һөкмү илә јазылмышдыр. Мәсәлән, Јуил пејғәмбәр вәһј алмышды: «Јеһованын адыны чағыран һәр кәс гуртулаҹаг» (Јуил 2:32). Аллаһ башга бир бәндәсинә јаздырмышды: «Гој инсанлар билсин ки, ады Јеһова олан Сән, дүнјада тәк Сән уҹасан» (Зәбур 83:18). Гејд едәк ки, тәкҹә Зәбур китабында Аллаһын ады тәхминән 700 дәфә ишләнир. (Зәбур поетик китабдыр. Аллаһын халгы орадакы мәзмурлары нәғмә вә шеир кими сөјләјирди.) Бәс нә үчүн бир сыра тәрҹүмәләрдә Аллаһын адына раст ҝәлинмир? Аллаһын ады һансы мәнаны дашыјыр?\nЗәбур китабындан парча; Өлү дәниз әлјазмалары. Ерамызын І әсринин биринҹи јарысы. Парчадакы мәтн Бабил сүрҝүнүндән сонракы һәрф үслубундадыр. Тетраграмматон исә гәдим ибрани һәрфләрилә јазылыб\nНә үчүн Мүгәддәс Китабын бир чох тәрҹүмәләриндә Аллаһын ады јазылмамышдыр? Сәбәбләр мүхтәлифдир. Бәзи тәрҹүмәчиләрин мөвгеји беләдир ки, Уҹа Аллаһын ада еһтијаҹы јохдур. Диҝәрләринә, ҝөрүнүр, јәһуди әнәнәси тәсир етмишдир. Белә ки, јәһудиләр Аллаһын адына хәләл ҝәтирмәкдән горхараг ону ишләтмәкдән чәкинирләр. Бир башгалары исә дүшүнүр ки, илаһи адын дәгиг тәләффүзү мәлум олмадығындан, онун јеринә «Аллаһ» вә «Рәбб» кими мәфһумлары ишләтмәк даһа дүзҝүндүр. Лакин бу ҹүр мүлаһизәләри әсассыз һесаб етмәк олар. Нијә?\nУҹа Аллаһын ада еһтијаҹы олмадығыны сәбәб ҝәтирәнләр нәзәрдән гачырырлар ки, Онун ады Мүгәддәс Јазыларын гәдим әлјазмаларында (Мәсиһдән әввәлки дөврә аид оланлар да дахил олмагла) ишләнир. Јухарыда гејд етдијимиз кими, Аллаһ-Таала Өз Кәламында бу ады тәхминән 7000 дәфә јаздырмышдыр. Бундан белә гәнаәтә ҝәлирик ки, О, бизим бу ады һәм билмәјимизи, һәм дә ишләтмәјимизи истәјир.\nЈәһуди әнәнәсинә һөрмәтдән ирәли ҝәләрәк, Аллаһын адыны јазмајан тәрҹүмәчиләр мүһүм бир мәгамы нәзәрә алмырлар. Белә ки, бәзи јәһуди мирзәләри бу ады тәләффүз етмәкдән имтина етсәләр дә, көчүрдүкләри нүсхәләрдән ону чыхармамышлар. Өлү дәниз јахынлығында, Кумранда тапылан гәдим әлјазмаларда илаһи ада бир чох јерләрдә раст ҝәлинир. Бәзи тәрҹүмәчиләр «РӘББ» сөзүнү бөјүк һәрфләрлә јазараг илаһи адын орижинал мәтндә олдуғуна ишарә едирләр. Лакин суал ачыг олараг галыр: нә үчүн орижинал мәтндә адын мин дәфәләрлә јазылдығыны етираф едән бу тәрҹүмәчиләр Мүгәддәс Китабдан бу ады чыхармаға ҹәсарәт едибләр? Ҝөрәсән, онлара бу ихтијары ким вериб? Бу суалын ҹавабыны јалныз онларын өзләри билир.\nАллаһын адынын тәләффүзүнүн дәгиг мәлум олмадығына ҝөрә ону истифадә етмәјин әлејһдарлары диҝәр тәрәфдән Иса адыны тәрәддүдсүз ишләдирләр. Һалбуки бу ҝүн бу ады әксәр мәсиһиләр биринҹи әсрдәки шаҝирдләрдән фәргли тәләффүз едирләр. Иса пејғәмбәрин јәһудиләрдән олан давамчылары онун адыны, чох ҝүман ки, Јешуа кими, Мәсиһ ләгәбини исә Машијах кими тәләффүз едирдиләр. Јунандилли ардыҹыллар Јесус Христос, латындиллиләр исә Јесус Христус дејирдиләр. Бу ҝөстәрир ки, биринҹи әсрдә мәсиһиләр үчүн бу адын доғма дилләриндә гәбул олунмуш формасыны ишләтмәк тамамилә мәгбул сајылырды. Унутмајаг ки, Иса Мәсиһин адынын јунанҹа тәрҹүмәси Мүгәддәс Китаба мәһз Аллаһын илһамы илә јазылмышдыр. Бу мүлаһизәни әсас ҝөтүрәрәк, бу тәрҹүмәнин мүәллифләри Аллаһын адынын «Јеһова» формасыны ишләтмәји мәгбул билмишләр, бахмајараг ки, бу форма гәдим ибрани тәләффүзүнү там әкс етдирмәјә биләр.\nНә үчүн Аллаһын адынын дәгиг тәләффүзү мәлум дејил? Дөрд һәрфдән ибарәт олан тетраграмматон יהוה Азәрбајҹан дилиндә ЈҺВҺ самитләри илә верилир. Гәдим ибрани дилиндә саитләр јазылмадығындан тетраграмматон да саитсиз јазылырды. Гәдимдә ибрани дилинин дашыјыҹылары мәтни охујанда һансы саитләри тәләффүз етмәји јахшы билирдиләр.\nТөвратын јазылмасындан тәхминән мин ил сонра јәһуди алимләри мәтндә һансы саитләри тәләффүз етмәји ҝөстәрмәк үчүн ишарәләр системи иҹад едирләр. Артыг о дөврдә јәһудиләр арасында илаһи ады дилә ҝәтирмәјин һарам олмасы мөвһуматы ҝениш јајылмышды, белә ки, онлар Аллаһын ады әвәзинә башга сөзләри ишләдирдиләр. Ҝөрүнүр ки, онлар тетраграмматону јазанда дөрд самит һәрф үчүн ишләтдикләри алтернатив сөзләрин саит ишарәләрини әлавә едиб јазырдылар. Бу ҹүр әлјазмалардан адын ибрани дилиндәки әсил тәләффүзүнү мүәјјән етмәк чох чәтиндир. Бәзиләринин фикринҹә, бу ад Јаһве кими тәләффүз олунмалыдыр. Диҝәрләри башга вариантлар ирәли сүрүрләр. Өлү дәниз әлјазмалары арасында Лавилиләр китабынын јунанҹа тәрҹүмәси јазылмыш бир парчада Аллаһын ады Јао кими транслитерасија олунуб. Бундан башга, гәдим јунан јазычылары адын Јае, Јабе вә Јаоуе тәләффүз формаларыны да тәклиф етмишләр. Лакин бу мәсәләдә догматикликдән чәкинмәјимиз дүзҝүн оларды. Факт одур ки, гәдим вахтларда ибадәтчиләрин илаһи ады неҹә тәләффүз етдикләри бизә мәлум дејил (Јарадылыш 13:4; Чыхыш 3:15). Мәлум олан одур ки, Аллаһ-Таала ибадәтчиләринә хитаб едәркән Өз адыны чәкир, онлар да Ону бу адла чағырыр вә ҝүндәлик һәјатда бу ады сәрбәст ишләдирдиләр (Чыхыш 6:2; 1 Падшаһлар 8:23; Зәбур 99:9).\nТетраграмматон, ЈҺВҺ — «олмасына сәбәб олур»\nҺВҺ фели — «олмаг»\nЈеһова адынын мәнасы нәдир? Ибрани дилиндә бу ад «олмаг» фелиндән әмәлә ҝәлиб вә бир сыра алимләрин гәнаәтинә ҝөрә, һәмин фелин иҹбар нөвүнү әкс етдирир. Јени Дүнја Тәрҹүмәси Комитәсинин нәзәринҹә, тетраграмматон «олмасына сәбәб олур» мәнасына ҝәлир, лакин бу барәдә алимләрин фикри мүхтәлиф олдуғундан комитә бу мөвгеји гәти олараг ирәли сүрмүр. Бунунла белә, Јеһова Аллаһын Улу Јарадан вә Өз мәгсәдинин иҹрачысы олдуғу нәзәрә алынса, адын бу ҹүр ачыгланмасы там ағлабатан вә мүнасибдир. Чүнки ҹанлы-ҹансыз, шүурлу-шүурсуз нә варса, һәр шеји вар едән дә, Өз һөкм вә истәјини һәјата кечирән дә мәһз Одур.\nЈеһова адынын мәнасы Чыхыш 3:14 ајәсиндә «Ким Истәсәм, Олаҹағам» ифадәсиндә ишләнән ејникөклү феллә мәһдудлашмыр. Бу ифадә өз-өзлүјүндә адын мәнасыны там ачмыр, садәҹә Аллаһын бир хүсусијјәтини бизә чатдырыр. Јәни Аллаһ-Таала Өз мәгсәдини һәјата кечирмәк үчүн һәр дәфә мүвафиг сифәтләрдә чыхыш едир. Дүздүр, Аллаһын адынын мәнасы өзүнә бу фикри дә дахил едә биләр, лакин тәкҹә бунунла мәһдудлашмыр. Мәнаја һәмчинин бу фикир дә дахилдир ки, Аллаһ-Таала Өз хилгәти илә вә мәгсәдинин һәјата кечмәси илә әлагәдар лазыми шејләрин олмасына сәбәб олур.\nАллаһа мүхтәлиф сифәтләрлә мүраҹиәт олунур, мәсәлән, Гүдрәт Саһиби, Јарадан, Аға. Амма Онун тәк бир ады вар. Бу ад Мүгәддәс Китабда тәхминән 7000 дәфә јазылыб.\nЈеһованын адыны зикр етмәк шәрәфинә неҹә јанашырсан? Аллаһын адыны билмәк вә бу адла јеримәк нә демәкдир?


Q=1	C=1	SS=0	LS=0	PS=0	DC=0	LC=0	SD=0	BS=2	G0=157	G1=79	G2=30	DLID=az_RU	BODY=Nur-az.com - "Малик Әштәр": Порше һара, биз һара!\n"Малик Әштәр": Порше һара, биз һара!\nМүсәлман дүнјасында "Малик Әштәр" кими танынмыш Иран актјору Дарјуш Әрҹүмәнд дини чеврәләрдә Ислам севҝиси илә танынмыш шәхсләрдәндир. Иран гәзети севимли актјорла мүсаһибәни тәгдим едир.\nСуал: Һәр һансы бир актјорла сөһбәтдә онун севдији образы сорушсаг олсун ки, о милјонларла тамашачынын јаддашына һәкк олунмуш ролу јох, башга бир ролу јада салаҹаг. Амма Малик Әштәр ролу доғрудан да Иран киносунун ән јаддагалан образыдыр. Малик Әштәр ролу актјорун һәјатыны дәјишә билән бир ролдур. Олсун ки, бу рол Дарјуш Әрҹүмәндә дә тәсирсиз өтүшмәјиб. Сизин кино, театр вә телевизијада бөјүк тәҹрүбәниз вар. Неҹә дүшүнүрсүнүз, бу ҝүн сериаллар вә филмләримиз сијасәт вә мәдәнијјәтимизә ујғудурму?\nДарјуш Әрҹүмәнд: Дүшүнмүрәм ки, мәним өлкәмдә фәргли сијасәт вар. Мәнҹә, ишдә сәлигәләр фәрглидир. Сијасәт дејәндә бир һадисәјә һәртәрәфли бахыш нәзәрдә тутулур. Мәним зәннимҹә, бу торпагда ән үстүн сечки, ән мүнасиб јол мејарлары тарихин әввәлиндән гүввәдә олуб. Һамыда мараг вар ки, һәр шејин онун истәдији кими олсун. "Нә үчүн" мәрһәләсинә чатанда мүбаһисәләр башлајыр. Мәдәнијјәтимиз һаггында ону дејә биләрәм ки, "Порше" (дәбдә олан гијмәтли автомобил) далынҹа гачмаг бизим мәдәнијјәтимизә мүнасиб дејил. Олсун ки, сөзләрим чохунун хошуна ҝәлмәјәҹәк. Бу сөзләрдән сонра мәсәлән телевизијаја јолуму бағлаја биләрләр. Амма бу әһәмијјәтли дејил. Мән бу өлкәни, бу дөвләти севирәм. Тәбии ки, һәгигәти даһа артыг!\nНеҹә олур ки, "Сәрзәмини коһән" сериалы үзәриндә 5, 6 ил иш ҝедир, сонра ајдын олур ки, мәдәнијјәтимизә зидд аддым атылыб?! Бу филмә ссенари јазылыб, ону шура тәсдиг едиб, филмә нәзарәтчи вар. Амма филмин нүмајиши заманы дәјәрли Бәхтијари тајфасы ајаға галхды, етираз етди. Дәрһал мәсуллар бу халгдан үзр истәди. Бу нә демәкдир? Әҝәр мәдәнијјәт сијасәти варса белә һал баш вермәмәлидир. Әҝәр һәмин дөврү ҝөрмүш инсанлар һәлә јашајырса зәһмәт чәкиб дәјәрли иш ҝөрмәк олар. Инди мән сиздән сорушурам, бизим телевизијада мәдәнијјәт сијасәти вармы?\nСуал: Кинода неҹә, кинода мәдәнијјәт сијасәти вармы?\nДарјуш Әрҹүмәнд: Әҝәр десәм ки, кинода вәзијјәт јахшыдыр, анарихзмдә иттиһам олунарам. Бир нөгтәни гејд едим ки, мәдәнијјәт вә мәдәнијјәт сијасәти 3-5 нәфәрин сәлигәси әсасында јаранмамалыдыр.\nСуал: Кино евиндә фәргли фикирләрдән долајы мүбаһисәләр вар. Бу мүбаһисәләр мәдәнијјәт јөнлүдүр, јохса сијасәт?\nДарјуш Әрҹүмәнд: Мүбаһисәни арадан галдырмаг үчүн һадисәјә мүштәрәк тәриф верилмәлидир. Әлбәттә ки, һәгигәт әсасында! Тәәссүф ки өлкәмиздә мәдәнијјәт сијасәтинин ваһид тәрифи јохдур. Һәрә өз баша дүшдүјү кими тәриф верир. Һамы да динин мүдафиәси иддиасындадыр. Әлбәттә ки, фәргли фикир өз-өзлүјүндә јахшыдыр. Амма унутмамалыјыг ки, бу мүгәддәс дин бизә Аллаһын ипиндән јапышмағы, парчаланмамағы тапшырыб. Динимиз бизә тапшырыр ки, бир-биримизи јахшы динләјәк. Ајры-ајры шураларда инсанлар фикрини билдирир. Мөвлана 700 ил әввәл дејиб ки, һәр кәс өз ҝүманына ҝөрә мәни севди вә мәним ичимдәки сиррә бахмады. Бир филмин тәсири нә гәдәрдир ки, биз онун һаггында бу гәдәр мүбаһисә едирик?! Инанын ки, мүгәддәс Ислам дининә бир филм јох, 50 филм зәррәҹә зәрбә вура билмәз. Әҝәр белә олмасајды, диндән әсәр әламәт галмазды.\nСуал: Бәзи телевизија верилишләриндә сензуранын тәтбигинә неҹә бахырсыныз? Фәҹр филм фестивалынын мәҹлисини мисал ҝөстәрә биләрик.\nДарјуш Әрҹүмәнд: Өз дүшүнҹәләри әсасында мәһдудијјәт гојурлар. Санки ҝөјдән енән бир дашын габағыны алмаг истәјирләр. Өлкәмизин коститусијасы, парламенти, дөвләти вар. Назир милләт вәкилләри тәрәфиндән тәсдиг олунуб. Мән бу мәһдудијјәтләрдә сијсәт ҝөрмүрәм.\nСуал: Һәзрәт Әли (ә) филминин чәкилишиндән 20 ил өтүб. Сиз бу филмдә һамынын севдији Малик Әштәр ролуну јаратмысыныз. Јенә дә бу филми өлкәнин ән үстүн тарихи филми сајырсыныз?\nДарјуш Әрҹүмәнд: Бу филмин јүкү, мәнасы о гәдәр ағыр иди ки, кимсә онун алтындан имза гојмаға ҹүрәт етмирди. Јалныз Рәһбәр Ајәтуллаһ Хаменеи бу иши ҝөрә билди. Ҹәнаб Рәһбәр ики ирад билдирмәклә филмин чәкилишинә иҹазә верди, һәтта чәкилишдән сонра бүтүн иши нәзәрдән кечирди. Гојун заман өтсүн. Бәзи ишләр заман өтәндә һәгиги гијмәтини тапыр. Һәзрәт Әли филми дә бу гәбилдәндир. Инсанлар ҹәмијјәтдә мәни ҝөрәндә Малик Әштәр кими гәбул едир. Башга роллары севсәләр дә Малик Әштәрә ешгләри башгадыр.\nСуал: Дүшүнмүрсүнүз ки, инсанларын белә ҹидди мүнасибәти сизин сонракы ролларыныза тәсир ҝөстәрир?\nДарјуш Әрҹүмәнд: Тәбиидир.\nСуал: Амма инсанларын чох һәссаслығы проблем дә јарад биләр. Сизин "Иранлысајағы издиваҹ" филминдәки ролунуз бирмәналы гаршыланмады.\nДарјуш Әрҹүмәнд: Мән һеч бир әхлагсыз филмә чәкилмәмишәм. Олсун ки, сиз дә һәмин филмә башга призмадан бахырсыныз. Амма мән һәмин ролла мәдәнијјәтимизи ҝөстәрмишәм. Мәҝәр иранлы киши гејри-иранлы гадынла аилә гурмур?! Биз мәдәнијјәтли халг олмушуг. Мән "олмушуг" дејирәм. Һазырда тарихин дөрд јол ајрыҹындајыг. Бүтүн дүнја тарихи бизим өлкәдән өтүб кечир.\nСуал: Сизин нәзәринизҹә, зәнҝин мәдәнијјәтимиз сорағынҹа ҝедән нечә филм чәкилиб?\nДарјуш Әрҹүмәнд: Мән гәбул едирәм ки, мәһдудијјәтләр вар. Јохса бизим мәнбәләримиз зәнҝиндир. Бизә 500 ил вахт лазымдыр ки, шаһнамә үзәриндә ишләјәк. Дүнјада бу әсәрин мисли јохдур. Милјардларла доллар сәрмајәјә еһтијаҹ вар ки, шаһнамә лазымы сәвијјәдә чәкилсин. Бу әсәри шиә бир мүсәлман јазыб. Әҝәр бу иши мүәјјән шәртләри ҝөзләмәдән јеринә јетирсәк әсәри мәһв едәрик. Һазырда бу әсәрә әл вурмамаг даһа јахшыдыр.\nСуал: Доғруданмы сизин етигадыныз кино һәјатыныза һаким олуб?\nДарјуш Әрҹүмәнд: Әдлијјә органларында чалышан достларымдан бири деди ки, Малик Әштәр ролу сәни дәјишиб. Дедим ки, белә чыхыр әввәл мүсәлман олмамышам?! Дүшүнмүрәм ки, беләдир. Малик Әштәрдән әввәл дә етигадым бу ҝүнкү кими олуб. Әҝәр "Ирансајағы издиваҹ" кими комедијаја чәкилмишәмсә бунун үчүн јетәрли дәлилләрим вар.\nСуал: Бәзиләри дүшүнүр ки, сиз тәклиф олунан роллары фәргли јарадырсыныз. Јәни ссенаридә нәзәрдә тутулдуғу кими олмур.\nДарјуш Әрҹүмәнд: Мән савадсыз дејиләм ки, кимсә мәни доғру јолдан чәкиндирсин. Мән јол вермәрәм ки, һансыса режиссор мәнә ролу гәбул етдирдијини дүшүнсүн. Малик Әштәр ролу мәним узун илләр сәбримин мүкафаты иди. 25 ил Мәшһәддә отуруб бүтүн тәклифләрә рәдд ҹавабы вермәјимин ҹавабыны алдым. Мәним ишим актјорлуг дејил, филм јаратмагдыр. Мән бу јолдан әл чәкмәрәм. Мән бу халгын хидмәтчисијәм вә өз ишимдән ләззәт алырам. Бәзиләриндән фәргли олараг сәнәтдә халгын хидмәтчиси олдуғуму унутмурам. Мәним истедадымы кәшф едән илк шәхс анам олуб. Амма мән актјор олмаг истәмирдим. Анамын мисилсиз тарзәнлик истедады варды. Һеч вахт һансыса мәҹлисәд ифа етмәмишди. Бу истедады әсасында мәндә оланы ҝөрмүшдү. Һәр дәфә театрдан сонра евдә чарпајымын үзәриндәки һәдијјәдән анамын разы галдығыны баша дүшүрдүм. О адәтән мәнә үзүк һәдијјә верирди.\nСуал: Һәјат јолунуз неҹә кечиб?\nДарјуш Әрҹүмәнд: Мәктәбдән сонра университетә дахил олдум. Доктор Әли Шәриәти илә таныш олдум. Тарих ихтисасыны дүшүнҹәли шәкилдә сечдим. Актјор олмаг гәрарына ҝәлдим. Баша дүшүрдүм ки, тарихи билмәдән бу ишдә мүвәффәгијјәт газанмаг олмаз. Тарих мәни мәгсәдимә чатдыраҹаг ән мүнасиб ихтисас иди. Беләҹә Әли Шәриәтинин шаҝирди олдум. Сонра киноја ҝәлдим вә Малик Әштәр ролу илә мәсулијјәтими јеринә јетирдим.\nСуал: Сиз етигадыныз әсасында сәнәтинизә мәһдудијјәтләр гојмусунуз. Аиләдә неҹә, јахшы ата, јахшы һәјат јолдашы ролуну дүзҝүн ифа едә билирсинизми?\nДарјуш Әрҹүмәнд: Мән аиләмин хидмәтчисијәм. Инанмаг чәтиндир ки, 8 ај өнҹәјә гәдәр иҹарәнишин идим. Амма бу мүһүм дејил. Инанмајан инанмасын. Кимсәдән нәсә истәмирәм. Проблем бурададыр ки, мән һәр дәвәти гәбул едә билмирәм. Һәтта һәр јерә ҝедә билмирәм. Мәсәлә онда дејил ки, һарадаса әксимин чәкилиб јајылмасындан горхурам. Садәҹә өзүмү мөвзуја чевирмәк истәмирәм.\nСуал: Аиләниз билирдими ки, һәзрәт Әли филминә чәкилдикдән сонра ролларыныз мәһдудлашаҹаг? Онлар буна етираз етдими?\nДарјуш Әрҹүмәнд: Онлар һәр шеји билирдиләр. Дүшүнмәјәсиниз ки, мән аиләмә мадди чәтинлик јашатмышам. Һәјат јолдашым тәләбә јолдашымдыр, о да устад Шәриәтинин шаҝирдидир. Һәјата бахышларымыз охшар олдуғундан маддијјат бизим үчүн әсас дејил. Мадди дурумумузу јахшылашдыраҹаг тәклифләр чох олуб. Малик Әштәр ролундан сонра мәнә бөјүк сәрвәт ҝәтирәҹәк роллар тәклиф олунуб. Бөјүк банклардан бириндән администратор вәзифәси тәклифи дә алдым. Мән әгидәм әсасында јашамышам вә белә ишләрә ҝедә билмәрәм.\nСуал: Өвладларыныз өзүнү хошбәхт һесаб едирми?\nДарјуш Әрҹүмәнд: Мән онларын тәһсил хәрҹини өдәмишәм. Хошбәхтликдән өвладларым да фәрглидир. Онларын ҝүнаһы јалныз будур ки, Дарјуш Әрҹүмәндин өвладларыдырлар.\nСуал: Өвладыныз вә гардашыныз оғлу сәнәтдәдир. Онларын сәнәтинә ҹидди јанашырсынызмы?\nДарјуш Әрҹүмәнд: Мән оғлум һаггында даныша биләрәм. Оғлум мәним чәкилдијим филмә ҝәлмәк истәмир. Истәмир атасынын көлҝәсиндә олсун. Гардашым оғлунун она јахшы мүәллим оласы атасы вар. Мән өз өвладларыма ҹавабдеһәм. Мән евимдән башга јердә данышмырам. Даһа чох динләмәји севирәм. Бир дә кимин неҹә актјор олмасыны халг тәјин едир. Әҝәр кимсә мәни бәјәнмәсә бунун ејби јохдур. Мән елан едирәм ки, һәр ролу гәбул етмирәм. Мәсәлән Меһран Мүдирини гәбул етмирәм. Тәбии ки, онун да иши сәнәтдир. Мәнә рол тәклиф едиб, имтина етмишәм. Чүнки онда јенилик ҝөрмүрәм. Фөвгәладә бир иши олса дүшүнәрәм. Мән бу әгидәмлә фәхр едирәм. Һазыр дејиләм ки, Поршејә минмәк хатиринә һәр тәклифә мүсбәт ҹаваб верим. Сәнәткарын әхлагы белә олмамалыдыр. Әлбәттә ки, сәнәткар ики милјардлыг машына минә биләр. Амма бу мәним мәмләкәтимин мәдәнијјәти дејил. Чүнки бу өлкәдә кино вә ја театра бахмаг үчүн билет алмаға ики мин түмәни олмајан инсан кифајәт гәдәрдир. Бу дүшүнҹәмлә, өвладларым вә һәјат јолдашымла фәхр едирәм.\nСуал: Сәнәт јолу сизи "Ситајиш" сериалында Һишмәт Фирдовс ролуна ҝәтириб чыхарды. Бу сериалы уғурлу сајырсынызмы?\nДарјуш Әрҹүмәнд: Јүз фаиз! Һазыркы һиссәләр биринҹидән даһа чох севилир.\nСуал: Һәфтәдә бир һиссәнин екрана чыхмасы сизи разы салырмы?\nДарјуш Әрҹүмәнд: Мән һәр ҝеҹә бир һиссәнин верилмәсинә мүхалифәм. Филм чөрәк дүканы дејил ки, һәр һиссәни тәндирдән чыхарыб мизин үстүнә атасан. Онун һәр епизоду үчүн ҹан гојулуб. Бир ил әзаб чәкдијимиз 25 һиссәни үч һәфтәјә екрана чыхараг?! Әлбәттә ки, бәзи филмләри һәр ҝүн екрана чыхармағын ејби јохдур. 20 серијаны 15 ҝүнә чәкибләрсә ону һәр ҝүн јајымламаг олар.\nСуал: Бәзиләри дүшүнүр ки, һиссәләрин фасиләрлә верилмәси марағы азалдыр. "Аваји-баран" сериалынын уғуруну онун һәр ҝүн јајымланмасы илә изаһ едирләр.\nДарјуш Әрҹүмәнд: Сиз һансы уғурдан данышырсыныз?! Сиз дүшүнмүрсүнүз ки, бу дағ базарда мәна вә мәфһум мәһв олуб ҝедир?! Түркијә сериаллары бу гәбилдәндир. Һәтта тарихи филмләри ҝүҹлү олмур.\nСуал: Бир сериалын һансы һәддә гәдәр узанмысыны гәбул едирсиниз?\nДарјуш Әрҹүмәнд: Филмин узунлуғу мүһүм дејил. Әсас мәсәлә дәјәрдир. Кичик бир филм дәјәрсиз, узун бир сериал дәјәрли ола биләр. Бизим ишимиз адәтән трилоҝија форматында тамамланыр. Лост кими филмләрдә мүәллиф олмур. Режиссор әһвалатлары екранлашдырыр, вәссалам. Бизим исә Сәид Мүтәллиби кими ҝүҹлү јазычымыз вар.\nСуал: Һишмәт Фирдовсу севирсинизми?\nДарјуш Әрҹүмәнд: Мән онун ашигијәм.\nСуал: Нәрҝиз Мүһәммәди илә һәмкарлығы давам етдирмәкдән мәмнунсунузму?\nДарјуш Әрҹүмәнд: Јеҝанә шәхс олмушам ки, онун ифасы үзәриндә мөһкәм дајанмышам. О доғрудан да ҝөзәл ојнајыб.\nСуал: Бәзиләри дејир ки, филмдә Һишмәт Фирдовса о гәдәр истинад едилиб ки, филмин адыны Ситајиш јох, Фирдовс гојмаг оларды. Нә дүшүнүрсүнүз?\nДарјуш Әрҹүмәнд: Мәнтиги бахымдан Ситајиш олмасајды Һишмәтин ролу ҝөзә ҝөрүнмәзди, мәнасыз оларды. Тәбии ки, Ситајиш дә Һишмәт Фирдовссуз алынмазды. Мәним әгидәм будур ки, инсан өз ишини ешглә ҝөрмәлидир. Тәсадүфү дејил ки, иши илә бағлы ләгәб алмыш адамлар вар. Нә ишлә мәшғул олмаг јох, неҹә мәшғул олмаг мүһүмдүр. Сән машын механики ол, амма ишини сев!


Q=15	C=8	SS=0	LS=5	PS=3	DC=0	LC=0	SD=0	BS=2	G0=49	G1=32	G2=14	DLID=az_RU	BODY=Һәвариләрин ишләри 8 | Онлајн Мүгәддәс Китаб | Јени дүнја тәрҹүмәси\nДИЛИ: Aзәрбајҹан (кирил әлифбасы) Sateré-Mawé Јава дили Јапонија жест дили Австралија жест дили Австрија жест дили Азәрбајҹан (латын әлифбасы) Алманија жест дили Америка жест дили Арҝентина жест дили Бразилија жест дили Британија жест дили Вјетнам Гватемала жест дили Данимарка Еквадор жест дили Замбија жест дили Индонезија Индонезија жест дили Ирландија жест дили Исвеч Исвеч жест дили Исвечрә ләһҹәсинин жест дили Испанија жест дили Исраил жест дили Италија жест дили Камбоҹа Квебек жест дили Кенија жест дили Кирибати Колумбија жест дили Конго Кореја жест дили Коста-Рика жест дили Куба жест дили Лаос Литва Македонија Малта Маршалл Маҹарыстан жест дили Мексика жест дили Мјанма Непал Ниас Нидерланд Никарагуа жест дили Ниҝерија жест дили Норвеч Панама жест дили Парагвај жест дили Полша жест дили Понапе Португалија жест дили Салвадор жест дили Самоа Сејшел креолу Соломон Адалары пиҹини Таити Тајван жест дили Тонга Тувалу Увеа Украјна Уругвај жест дили Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ајмара баса (Камерун) батак (каро) батак (тоба) бауле бикол бислама болгар варај венда га газах ган гуарани гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кинјаруанда кирунди кореја коса куанјама латыш лингала лози лувале луганда лунда малагаси малај малајалам маратһ мајја маҹар море ндебеле ндебеле (Зимбабве) нзема нјанека оромо осетин пангасинан папјаменто (Күрасао) полјак португал португал (португал) пәнҹаб румын рус рус жест дили санго сапотек (Истм) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи таи жест дили тамил татар таҹик тви телугу тетела тетум (Дили) тив тигре ток-писин тсва тсонга тумбука тыкуна түрк түркмән умбунду урду фарс фин франсыз хорват чех чибемба чилуба читонга читонга (Малави) чичева шаванте шона јапон јоруба јунан ҝүрҹү Ҹәнуби Африка жест дили Һаити креолу Һондурас жест дили һилигајнон һинд һири-моту әрәб өзбәк өзбәк (латын)\nҺәвариләрин ишләри 8:1—40\nТәгибчи Шаул (1—3)\nФилипин Сәмәријјәдәки хидмәти (4—13)\nБутрус вә Јәһја Сәмәријјәјә јолланыр (14—17)\nШимон мүгәддәс руһу пулла алмаг истәјир (18—25)\nҺәбәшистанлы мәмур (26—40)\n8 Стефанын гәтли Шаулун үрәјиндән иди.+ О ҝүн Јерусәлимдә јығынҹаға гаршы ҝүҹлү тәгиб башланды. Һәвариләрдән башга шаҝирдләрин һамысы Јәһудијјә вә Сәмәријјә бөлҝәләринә+ дағылышды. 2 Амма мөмин адамлар Стефаны апарыб дәфн етдиләр вә онун үчүн дәрин һүзнлә јас тутдулар. 3 Шаул исә јығынҹаға диван тутурду. О, евләрә сохулур, кишиләри вә гадынлары сүрүјүб чыхарыр вә зиндана салдырырды.+ 4 Дағылышыб ҝедән шаҝирдләр өлкәни дијар-дијар ҝәзәрәк Аллаһын сөзүнү мүждәләјирдиләр.+ 5 Мисал үчүн, Филип Сәмәријјә шәһәринә*+ ҝетди вә орада Мәсиһ һаггында тәблиғ етмәјә башлады. 6 Филипи динләјән вә ҝөстәрдији мөҹүзәләри ҝөрән ҹамаат онун дедикләринә ҹидди јанашырды. 7 Орада ичинә мурдар руһлар ҝирмиш чохлу адам вар иди. Руһлар бәркдән гышгырыб адамлардан чыхырды.+ Һәмчинин бир чох ифлиҹ олмуш хәстә вә топал да сағалырды. 8 Бу сәбәбдән шәһәрдә бөјүк шадлыг һөкм сүрүрдү. 9 О шәһәрдә Шимон адында бир киши вар иди. О, сеһрбазлыгла мәшғул олуб Сәмәријјә әһлини һејрәтә ҝәтирирди вә өзүнүн бөјүк бир адам олдуғуну иддиа едирди. 10 Бөјүкдән кичијә кими һамы она гулаг асыр вә дејирди: «Бу адам бөјүк гүдрәт саһибидир, о, Аллаһын гүввәсидир». 11 Шимон хејли вахт иди ки, сеһрбазлығы илә ҹамааты һејрәтә ҝәтирдији үчүн онун сөзүнә гулаг асырдылар. 12 Амма Филип ҝәлиб онлара Аллаһын Падшаһлығы вә Иса Мәсиһин ады барәсиндә мүждәни тәблиғ едәндә+ ҹамаат она инанды. Һәм кишиләр, һәм гадынлар вәфтиз олундулар.+ 13 Шимон да инанды вә вәфтиз олунду. О, Филипин јанындан чәкилмирди,+ ҝөстәрилән әламәтләри вә гүдрәтли ишләри ҝөрүб һејрәтә ҝәлирди. 14 Јерусәлимдәки һәвариләр Сәмәријјә әһлинин Аллаһын сөзүнү гәбул етдијини ешидәндә+ Бутрусла Јәһјаны ора ҝөндәрдиләр. 15 Онлар ҝәлдиләр вә Сәмәријјәдәки иманлыларын мүгәддәс руһ алмасы үчүн дуа етдиләр,+ 16 чүнки онлара һәлә мүгәддәс руһ верилмәмишди. Онлар тәкҹә Аға Исанын ады илә вәфтиз едилмишдиләр.+ 17 Һәвариләр әлләрини онларын үзәринә гојдулар+ вә онлар мүгәддәс руһ алдылар. 18 Шимон ҝөрдү ки, һәвариләр әлләрини бир кәсин үстүнә гојанда о адама мүгәддәс руһ верилир. Онда һәвариләрә пул тәклиф едиб 19 деди: «Мәнә дә белә ихтијар верин ки, кимин үстүнә әлими гојсам, о адам мүгәддәс руһ алсын». 20 Бутрус исә она деди: «Ҝүмүшүн дә сәнинлә бир јердә батсын, чүнки көнлүнә Аллаһын әнамыны пулла алмаг фикри дүшдү.+ 21 Сәнин бу ишдә зәррә гәдәр дә пајын јохдур, чүнки Аллаһын гаршысында нијјәтин тәмиз дејил. 22 Буна ҝөрә дә бу бәд әмәлинә ҝөрә төвбә ет вә Јеһоваја јалвар, јахар, бәлкә, үрәјиндә тутдуғун пис нијјәт бағышланды. 23 Чүнки ҝөрүрәм, үрәјин зәһәр тулуғудур, һагсызлыгла долудур». 24 Онда Шимон деди: «Мәним үчүн Јеһоваја дуа един ки, дедикләриниздән һеч бири башыма ҝәлмәсин». 25 Һәвариләр Сәмәријјәдә Јеһованын сөзүнү бәјан едиб әтрафлы шәһадәт вердикдән сонра орадакы кәндләрдә мүждәни тәблиғ едә-едә Јерусәлимә гајытдылар.+ 26 Јеһованын мәләји+ Филипә деди: «Дур ҹәнуба, Јерусәлимдән Гәззәјә енән јола чых». (Бу јол чөллүкдән кечир.) 27 Филип галхыб ҝетди. Һәмин јолла Һәбәшистан һөкмдары кандакинин* сарај хадими вә хәзинәдары олан бир һәбәшистанлы мәмур* ҝедирди. О, Јерусәлимә ибадәтә ҝәлмишди,+ 28 инди ҝери гајыдырды. О, арабасында отуруб уҹадан Әшија пејғәмбәрин китабыны охујурду. 29 Руһ Филипә деди: «Ҝет, бу арабаја чат». 30 Филип арабајла јанашы гачанда ешитди ки, мәмур уҹадан Әшија пејғәмбәрин китабыны охујур вә ондан сорушду: «Охудуғуну баша дүшүрсән?» 31 О ҹаваб верди: «Изаһ едән олмаса, неҹә баша дүшә биләрәм?» Сонра Филипдән хаһиш етди ки, арабаја галхыб јанында отурсун. 32 О, Мүгәддәс Јазылардан бу јери охујурду: «О, гојун кими кәсилмәјә апарылды. Гырхымчыларын гаршысында дилсиз-ағызсыз гузу кими ағзыны ачыб динмир.+ 33 Ону алчалтдылар, әдаләти она чох ҝөрдүләр.+ Әсил-нәҹабәтини ким дејә биләр? Ону јер үзүндән јох едирләр».+ 34 Мәмур Филипә деди: «Хаһиш едирәм, мәнә изаһ ет, пејғәмбәрин дедији бу сөзләр кимә аиддир? Өзүнә, јохса башгасына?» 35 Филип Мүгәддәс Јазыларын бу јериндән башлајараг Иса һаггындакы мүждәни она данышды. 36 Онлар јолларына давам едәркән бир су һөвзәсинә чатдылар. Мәмур деди: «Бу да су! Вәфтиз олунмағыма нә мане олур?» 37 *—— 38 О, арабаны сахлатдырды. Филип вә мәмур суја ҝирдиләр, Филип ону вәфтиз етди. 39 Онлар судан чыхдылар. Јеһованын руһу Филипи дәрһал орадан апарды вә мәмур даһа Филипи ҝөрмәди. Мәмур севинҹ ичиндә јолуна давам етди. 40 Филип исә Ашдода ҝәлди вә о јерләрдән кечәрәк та Гејсәријјәјә+ кими бүтүн шәһәрләрдә мүждәни тәблиғ етди.\n^ Диҝәр вариант: Сәмәријјә шәһәрләриндән биринә.\n^ Һәбәшистанда гадын һөкмдарлара верилән титул.\n^ Һәрфән: хәдим. Лүғәтә бах.\nҺәвариләрин ишләри 8


Q=5	C=4	SS=0	LS=1	PS=0	DC=0	LC=0	SD=0	BS=1	G0=64	G1=55	G2=30	DLID=az_RU	BODY=Хидмәтә шөвглү ол | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Самоа Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каонде каталан кечуа (Боливија) кечуа (Куско) кикамба кикујју килуба кинјаруанда кирунди кисонге кореја крио латыш лози лувале луганда лунда малагаси малај малајалам мамбве-лунгу маратһ мајја маҹар михе монгол ндебеле (Зимбабве) оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тетум (Дили) тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nМҮЖДӘНИН тәблиғи бу ҝүн дүнјада ән ваҹиб ишдир. Сөзсүз ки, сән Јеһованын хидмәтчиси кими, шаҝирд һазырламаг ишини өзүнә шәрәф санырсан. Анҹаг јәгин разылашарсан ки, нә пионерләрә, нә дә диҝәр тәблиғчиләрә хидмәтдә шөвгү горумаг һәмишә асан олмур.\nХидмәтә шөвглү олмаға сәнә нә көмәк едә биләр?\nБәзи тәблиғчиләр ев-ев хидмәт едәркән сакинләрлә әмәлли-башлы сөһбәт едә билмирләр. Әксәр сакинләр евдә олмур. Евдә оланда да, хош хәбәрә ја лагејд јанашырлар, ја да бу хәбәри гәзәблә гаршылајырлар. Елә тәблиғчиләр дә вар ки, тәблиғ саһәсинин ҝенишлији вә мәһсулдарлығы онлары үркүдүр. Онлара елә ҝәлир ки, һеч вахт бу тапшырығын өһдәсиндән ҝәлә билмәјәҹәкләр. Бундан башга, јығынҹағын бәзи үзвләри илләрдир тәблиғ едирләр. Бу вахт ҝөзләдикләриндән артыг сүрдүјүндән онлар үзүлүб әлдән дүшүрләр.\nБәли, Јеһоваја хидмәт едән һәр бир инсан хидмәтә һәвәсини зәифләдән чәтинликләрлә үзләшир. Бунда гејри-ади һеч нә јохдур. Чүнки биз «Шәририн», јәни Шејтан Иблисин ағалыг етдији дүнјада јашајырыг вә Аллаһдан ҝәлән ниҹат хәбәрини бәјан етмәјин асан олаҹағыны ҝөзләмирик (1 Јәһ. 5:19).\nМүждәнин тәблиғиндә үзләшдијин чәтинликләрдән асылы олмајараг, әмин ол ки, Јеһова онлары ашмаға сәнә көмәк едәҹәк. Бәс онда, хидмәтә шөвгүнү артырмаға нә көмәк едә биләр? Ҝәл бәзи мәсләһәтләри нәзәрдән кечирәк.\nТӘҸРҮБӘСИ АЗ ОЛАНЛАРА КӨМӘК\nҺәр ил минләрлә адам Јеһованын Шаһиди кими вәфтиз олунур. Әҝәр сән дә бу јахынларда өзүнү Аллаһа һәср едиб вәфтиз олунмусанса, јәгин истәјәрдин ки, узун мүддәт тәблиғ едән баҹы-гардашларын тәҹрүбәсиндән бәһрәләнәсән. Јох әҝәр сән чохданын тәблиғчисисәнсә, јахшы оларды ки, өзүн јениләрә көмәк едәсән. Белә етсән, севинҹ дујаҹагсан.\nИса Мәсиһ јахшы билирди ки, шаҝирдләринин мәһарәтли мүждәчи олмасы үчүн онларын көмәјә еһтијаҹы вар вә о, бу иши ҝөрмәјин тәһәрини онлара өјрәтмишди (Лука 8:1). Бу ҝүн дә баҹы-гардашларын јахшы мүждәчиләр олмасы үчүн онлары өјрәтмәк лазымдыр.\nБиз дүшүнмәмәлијик ки, јени тәблиғчиләр тәблиғин сирләринә елә тәблиғ едә-едә јијәләнәҹәкләр. Һәр бир тәблиғчини сәбирлә вә меһрибанлыгла өјрәтмәк лазымдыр. Бунун үчүн тәҹрүбәси аз олан тәблиғчијә 1) тәгдимә һазырламағын вә истифадә етмәјин, 2) сакинлә, јахуд јолдан кечәнлә сөһбәт етмәјин, 3) әдәбијјат тәклиф етмәјин, 4) тәкрар баш чәкмәјин вә 5) Мүгәддәс Китаб дәрсинә башламағын үсулуну ҝөстәрмәк лазымдыр. Тәҹрүбәси аз олан тәблиғчи она көмәк едән тәблиғчијә бахыб онун хидмәтдә истифадә етдији үсуллары тәкрар етсә, чох еһтимал ки, јахшы нәтиҹәләр әлдә едәҹәк (Лука 6:40). Шүбһәсиз, һәр бир јени тәблиғчијә хош олар ки, кимсә ону динләсин вә лазым оланда көмәјинә чатсын. Тәриф сөзләринин вә фајдалы мәсләһәтләрин тәҹрүбәси аз олан тәблиғчиләрә бөјүк көмәји дәјәҹәк (Ваиз 4:9, 10).\nӘМӘКДАШЫНЛА СӨҺБӘТ ЕТ\nБәзән биз хидмәт заманы ев сакинләри илә сөһбәт етмәјә нә гәдәр ҹәһд ҝөстәрсәк дә, чох вахт ән јахшы сөһбәт елә өз әмәкдашымызла алыныр. Јадындадырса, Иса шаҝирдләрини тәблиғә ики-ики ҝөндәрмишди (Лука 10:1). Онлар бирҝә хидмәт едәркән бир-бирләрини руһландыра вә һәвәсләндирә биләрдиләр. Демәли, хидмәтдә әмәкдашымызла бирҝә кечирдијимиз вахт әрзиндә бир-биримизи руһландыра биләрик (Ром. 1:12).\nБәс әмәкдашла нә һагда сөһбәт етмәк олар? Мәсәлән, хидмәтдә башыныза ҝәлән мараглы һадисәдән, шәхси вә ја аиләви өјрәнмә заманы өјрәндијиниз мараглы мәлуматлардан, јахуд јығынҹагда ешитдијиниз руһландырыҹы фикирләрдән бәһс етмәк олар. Ҝеҹ-ҝеҹ хидмәтдә олдуғун адамла әмәкдашлыг едәндә исә, чалыш онунла јахындан таныш оласан: о, һәгигәтә неҹә ҝәлиб, бу тәшкилаты Јеһованын идарә етдијинә ону нә инандырыб, хидмәтдә һансы наилијјәтләр әлдә едиб, бу јолда һансы тәҹрүбәни газаныб. Сән дә өзүн һагда даныша биләрсән. Тәблиғ вахты һансы мүнасибәтлә гаршылашсан да, әмәкдашынла үнсијјәт бир-биринизи мөһкәмләндирмәјә көмәк едәҹәк (1 Салон. 5:11).\nҺӘМИШӘ ШӘХСИ ӨЈРӘНМӘ КЕЧИР\nХидмәтә һәвәсимиз сојумасын дејә һәмишә шәхси өјрәнмә кечирмәлијик. «Садиг вә ағыллы нөкәр» нәшрләримиздә мүхтәлиф мөвзулары ишыгландырыр (Мәт. 24:45). Бу о демәкдир ки, бизә ачылан руһани сүфрә ҹүрбәҹүр наз-немәтлә долудур. Мәсәлән, шәхси өјрәнмә вахты Падшаһлыг мүждәсини тәблиғ етмәјин нә үчүн ваҹиб олдуғуну арашдыра биләрсән. Бу мәгаләдәки чәрчивәдә бунун бәзи сәбәбләри ҝәтирилир.\nЧәрчивәдәки бәндләр сәни шөвглә тәблиғ етмәјә һәвәсләндирә биләр. Шәхси өјрәнмә заманы тәблиғин ваҹиблијинин башга сәбәбләрини дә тапа биләрсән. Сонра бу сәбәбләр вә онлары тәсдигләјән ајәләр үзәриндә дүшүн. Сөзсүз, бу, сәнин хидмәтә һәвәсини аловландыраҹаг.\nМӘСЛӘҺӘТИ ГӘБУЛ ЕТ\nХидмәтдә пүхтәләшмәјимиз үчүн Јеһованын тәшкилаты бизә һәмишә мәсләһәтләр верир. Мәсәлән, ев-ев тәблиғдән савајы, мәктуб јаза, телефонла шаһидлик едә, күчәдә, башга иҹтимаи јерләрдә, ишҝүзар әразиләрдә, јахуд гејри-рәсми сурәтдә мүждәни бөлүшмәк олар.\nБәс сән бу мәсләһәтләри гәбул едирсән? Онлары сынагдан кечирирсән? Чохлары буну едир, фајдасыны да ҝөрүр. Ҝәл үч нүмунәјә бахаг.\nБиринҹи нүмунә «Бизим Падшаһлыг Хидмәтимиз»дә Мүгәддәс Китаб дәрсләринә башламаға даир дејиләнләрлә бағлыдыр. Бу мәсләһәтләри охујан Ејпрл адлы баҹы үч иш јолдашына Мүгәддәс Китабы өјрәнмәји тәклиф етди. Һәр үчүнүн бу тәклифи гәбул етмәси баҹы үчүн ҝөзләнилмәз олду. Онлар һәтта јығынҹаг ҝөрүшләринә дә ҝәлмәјә башладылар.\nИкинҹи нүмунә журнал пајламагла бағлыдыр. Нәшрләримиздә мәсләһәт ҝөрүлүрдү ки, журналларымызда ишыгландырылан хүсуси мөвзуларла марагланаҹаг инсанлары тапаг. Бирләшмиш Штатлардакы бир рајон нәзарәтчиси демишди ки, машын шини һагда мәлумат олан «Ојанын!» журналыны бир әразидәки шин мағазаларынын менеҹерләринә пајламышды. Һәмчинин о, арвады илә «Һәкимләрин зәһмәтини гијмәтләндирин» адлы «Ојанын!» журналыны өз рајонларында 100-дән артыг клиникаја пајламышды. Гардаш дејир: «Бунун сајәсиндә биз өзүмүзү вә журналларымызы о јерләрдә ишләјән инсанлара асанлыгла танытдыг. Онларла хош мүнасибәт гурмағымыз сөһбәтимизи сонра да давам етдирмәјә имкан јаратды».\nҮчүнҹү нүмунә телефонла шаһидлик етмәклә бағлыдыр. Ҹуди адлы бир баҹы мәркәзи идарәјә мәктуб јазараг телефонла шаһидлик етмәк мәсләһәтинә ҝөрә миннәтдарлығыны билдирмишди. О, јазырды ки, сәһһәтиндә проблемләри олан 86 јашлы анасы бу хидмәт нөвүндә мүнтәзәм иштирак едир. О, бөјүк мәмнунијјәтлә 92 јашлы бир гадынла Мүгәддәс Китабы арашдырыр.\nНәшрләримиздә тәблиғлә бағлы верилән мәсләһәтләр, һәгигәтән дә, ишә јарајыр. Онлары тәтбиг ет. Бу, сәнә хидмәтдән севинҹ дујмаға, һәвәсини горумаға көмәк едәр.\nГАРШЫНА ӘЛЧАТАН МӘГСӘДЛӘР ГОЈ\nТәблиғ ишиндә мүвәффәгијјәтимиз, әсас етибарилә, нә гәдәр журнал пајламағымызла, нечә нәфәрә Мүгәддәс Китабы өјрәтмәјимизлә, јахуд нә гәдәр адама Јеһованын хидмәтчиси олмаға көмәк етмәјимизлә өлчүлмүр. Јадына сал, Нуһ пејғәмбәр өз аиләсиндән башга нечә нәфәрә Јеһованын хидмәтчиси олмаға көмәк етмишди? Амма Јеһова ондан бир тәблиғчи кими разы иди. Одур ки, әсас мәсәлә Јеһоваја сәдагәтлә хидмәт етмәкдир (1 Кор. 4:2).\nПадшаһлығын бир чох тәблиғчиләри тәблиғә һәвәсләрини артырмаг үчүн гаршыларына әлчатан мәгсәдләр гојурлар. Бу мәгаләдәки чәрчивәдә һәмин мәгсәдләрдән бәзиләри садаланыб.\nЈеһовадан көмәк истә вә хидмәтинин сәмәрәли олмасы үчүн гаршына мәгсәдләр гој. Мәгсәдләринә чатанда мәмнунлуг дујаҹагсан, хош хәбәрин тәблиғиндә әлиндән ҝәләни етдијин үчүн севинҹ дадаҹагсан.\nСөзсүз ки, мүждәни тәблиғ етмәк асан иш дејил. Лакин мүәјјән амилләр бизә Падшаһлығын чалышган тәблиғчиси олмаға көмәк едә биләр. Әмәкдашынла бир-биринизи руһландырын, һәмишә шәхси өјрәнмә кечир, садиг нөкәрин мәсләһәтләринә әмәл ет вә гаршына әлчатан мәгсәдләр гој. Ән үмдәси, унутма ки, Јеһова Аллаһ сәни бөјүк шәрәфә, Онун Шаһиди кими мүждәни бәјан етмәк шәрәфинә лајиг ҝөрүб (Әшј. 43:10). Хидмәтә шөвглү олмаг сәнә бөјүк севинҹ ҝәтирәҹәк.\nНӘ ҮЧҮН ХИДМӘТӘ ШӨВГЛҮ ОЛМАЛЫЈЫГ?\nТәблиғ иши сајәсиндә Мүгәддәс Китабдакы пејғәмбәрлик јеринә јетир (Марк 13:10).\nШаҝирд һазырламаг ишиндә иштирак етмәклә итаәткар олдуғумузу ҝөстәририк (Мәт. 28:19, 20).\nЈеһова пис инсанлара әмәлләринин нәтиҹәси барәдә хәбәрдарлыг едилмәсини истәјир (Һизг. 3:19).\nБиз инсанлара мүждәни чатдырмаға борҹлујуг (Һәв. 20:26, 27; Ром. 1:14, 15).\nТәблиғдә иштирак етмәклә биз инсанларын ганындан тәмиз олуруг (Һизг. 3:18).\nМүгәддәс Јазылардакы һәгигәти инсанлара өјрәтмәклә һәм өзүмүзү, һәм дә башгаларыны хилас едирик (1 Тим. 4:16).\nЈеһова һагда данышмаг вә Ону инсанларын өнүндә мәдһ етмәк ибадәтимизин ваҹиб һиссәсидир (Ибр. 13:15).\nБу иши итаәткарҹасына ҝөрмәклә Јеһова Аллаһа вә Иса Мәсиһә мәһәббәтимизи ҝөстәририк (Јәһ. 14:15; 1 Јәһ. 5:3).\nХидмәтимизлә Шејтанын Јеһова барәдә сөјләдији јаланлары ифша едирик (Әшј. 43:10—12; 2 Кор. 4:4).\nТәблиғ үчүн һәфтәлик ҹәдвәл тут вә она риајәт ет.\nҺәр фүрсәтдә Мүгәддәс Китабы өјрәнмәји тәклиф ет.\nӘҝәр мүмкүндүрсә, сакинлә һәр сөһбәтдә ән азы бир ајә оху.\nДаһа чох журнал пајла.\nПадшаһлыг хәбәринә гулаг асан һәр кәсә тәкрар баш чәк.\nХидмәтин мүхтәлиф нөвләриндә иштирак ет.\nГејри-рәсми шаһидлик етмәјә даһа чох фүрсәт ахтар.


Q=10	C=5	SS=0	LS=5	PS=0	DC=0	LC=0	SD=0	BS=0	G0=11	G1=10	G2=6	DLID=az_RU	BODY=Инсан Јеһованын Шаһиди олмагдан имтина едә биләр?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Валенсија Вјетнам Гренландија Данимарка Индонезија Исвеч Литва Македонија Малта Непал Нидерланд Норвеч Раратонга Самоа Соломон Адалары пиҹини Таити Увеа Уелс Украјна Фарер Чин (мандарин, садәләшдирилмиш) Чин (мандарин, әнәнәви) албан алман амһара африкаанс ашағы алман баск батак (тоба) болгар венда газах гуарани гырғыз ермәни ермәни (гәрб) естон зулу иврит илок инҝилис исланд испан италјан каонде карен (сго) каталан кечуа (Куско) кинјаруанда кирунди кореја коса куанјама лингала малај малајалам мам мајја маҹар монгол науатл (Хуастека) науатл (мәркәзи) нгабар ндебеле (Зимбабве) ндонга оромо осетин папјаменто (Күрасао) полјак португал пәнҹаб румын рус свати себуан сепеди серб серб (латын) сетсвана сингал словак словен суаһили тагалог таи тараски татар таҹик тви телугу тетум (Дили) тив тигре тохолабал түрк урду ујғур (кирил) фанте фарс фин франсыз хорват чех читонга читонга (Малави) чичева чол шона јапон јоруба јунан ҝүрҹү Һаити креолу һауса һилигајнон әрәб өзбәк\nБәли. Инсан тәшкилатымыздан ики јолла имтина едә биләр:\nРәсми шәкилдә. Инсан ја шифаһи, ја да јазылы јолла артыг Јеһованын Шаһиди олмаг истәмәдијини билдирә биләр.\nДавранышы илә. Инсан Јеһованын Шаһиди олмаг истәмәдијини ҝөстәрән һәрәкәтләр едә биләр (1 Бутрус 5:9). Мисал үчүн, башга динә гошула биләр вә о динә хас һәрәкәтләр едә биләр (1 Јәһја 2:19).\nБәс әҝәр кимсә узун мүддәт тәблиғ ишиндә вә ја ибадәт ҝөрүшләриндә иштирак етмирсә, онда неҹә? Ону Јеһованын Шаһиди һесаб етмирсиниз?\nКиминсә Јеһованын Шаһиди олмагдан имтина етмәси вә ја тәшкилатдан чыхарылмасы илә иманын зәифләмәси арасында фәрг вар. Чох вахт руһән зәифләјән вә ја ибадәтини дајандыран инсан имандан дөнмүр, амма мәјуслуға гапылыр. Биз белә адамлардан узаг ҝәзмәјирик, әксинә, чалышырыг онлара тәсәлли верәк вә дәстәк олаг (1 Салоникилиләрә 5:14; Јәһуда 22). Әҝәр инсан көмәк истәјирсә, јығынҹаг ағсаггаллары она руһани көмәклик ҝөстәрмәк үчүн тәдбир ҝөрүрләр (Галатијалылара 6:1; 1 Бутрус 5:1—3).\nАнҹаг ағсаггаллар һеч кими Јеһованын Шаһиди кими галмаға мәҹбур етмир. Һәр кәс динлә бағлы өз шәхси сечимини едир (Јушә 24:15). Биз инанырыг ки, Аллаһа ибадәт едән инсан буну ҹанла-башла, үрәкдән етмәлидир (Зәбур 110:3).\nЈеһованын Шаһидләри динләринин кечмиш үзвләри илә бүтүн әлагәләри кәсирләрми?\nИнсана иманыны бәрпа етмәјә вә јығынҹаға гајытмаға көмәк етмәк үчүн чох вахт јығынҹагдан кәнар едилмә тәдбири фајдалы олур.


Q=12	C=10	SS=6	LS=1	PS=0	DC=4	LC=0	SD=0	BS=0	G0=69	G1=41	G2=15	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Литва Македонија Мексика жест дили Нидерланд Норвеч Перу жест дили Сејшел креолу Тонга Украјна Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли башгырд болгар га гуарани естон зулу инҝилис испан италјан каталан кечуа (Ајакучо) кечуа (Боливија) кечуа (Куско) кинјаруанда кореја коса крио куанјама латыш луганда малагаси мајја маҹар олу конзо осетин пангасинан полјак португал румын рус рус жест дили себуан сетсвана сингал словак словен сотсил суаһили тагалог татар таҹик тсонга түркмән урду фин франсыз хорват чех чичева шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nАЛЛАҺ Адәмлә Һәвваны Еден бағында јерләшдирди. Онлар итаәтсизлик ҝөстәриб өлсәләр дә, Аллаһ елә етди ки, биз дә дахил олмагла, онларын бүтүн нәсли Ҹәннәтдә әбәди јашаја билсин. Мүгәддәс Китабда вәд олунур: «Салеһләр өлкәни мүлк олараг алаҹаг, онлар орада әбәди мәскән салаҹаг» (Мәзмур 37:29).\nМүгәддәс Китабда «јени ҝөјләр» вә «јени јер» һаггында данышылыр (Јешаја 65:17; 2 Петер 3:13). Индики «ҝөјләр» дејәндә буҝүнкү инсан һөкумәтләри нәзәрдә тутулур. Иса Мәсиһ вә онунла бирликдә ҝөјдә идарә едәнләр исә ‘јени ҝөјләри’ тәшкил едәҹәкләр. Бу јени ҝөјләр, јәни Аллаһын сүлһ ҝәтирән әдаләтли һөкумәти јер үзүнү идарә едәндә һәјат неҹә дә ҝөзәл олаҹаг!\nБәс онда «јени јер» нәдир? ~ Јени јер Јеһованы севән инсанлар олаҹаг. Ахы һәрдән Мүгәддәс Китабда јер вә ја дүнја дејәндә јерин өзү јох, јердә јашајан инсанлар нәзәрдә тутулур (Јарадылыш 11:1; Мәзмур 66:4; 96:1). Беләликлә, јени јери тәшкил едән инсанлар бурада, јер күрәсиндә јашајаҹаглар.\nПис адамларла долу олан индики дүнја артыг мөвҹуд олмајаҹаг. Әҝәр јадындадырса, Нуһун ҝүнләриндәки Дашгын пис адамлары мәһв еләмишди. Артыг өјрәндијимиз кими, индики пис дүнја да Һар-Меҝидонда јох едиләҹәк. Инди исә ҝәл ҝөрәк, Һар-Меҝидондан сонра Аллаһын јени дүнјасында һәјат неҹә олаҹаг.\nСүлһүн һөкм сүрәҹәји јени дүнјада әбәди јашамаг истәјирсән? ~ Һеч бир һәким бизи әбәди јашада билмәз. Чүнки елә бир дәрман јохдур ки, өлүмүн гаршысыны ала билсин. Әбәди јашамағын јеҝанә јолу Аллаһа јахынлашмагдыр. Бөјүк Мүәллим бизә буну неҹә етмәји өјрәдир.\nЗәһмәт олмаса, Мүгәддәс Китабыны ҝөтүр вә «Јәһја» китабынын 17-ҹи фәслинин 3-ҹү ајәсини оху. Бурада Бөјүк Мүәллим дејир: «Әбәди һәјат о демәкдир ки, Сәни, ваһид һәгиги Аллаһы вә ҝөндәрдијин Иса Мәсиһи танысынлар».\nДемәли, Исанын сөзләринә әсасән, әбәди јашамаг үчүн биз нә етмәлијик? ~ Биринҹиси, биз сәмави Атамыз Јеһова, еләҹә дә бизим уғрумузда һәјатындан кечән Иса һаггында билик алмалыјыг. Бу о демәкдир ки, бизә Мүгәддәс Китабы өјрәнмәк лазымдыр. Әлиндә тутдуғун «Бөјүк Мүәллимдән өјрән» китабы бу ишдә бизә көмәк едир.\nБәс Јеһова һаггында өјрәнмәк бизә әбәди јашамагда неҹә көмәк едәҹәк? ~ Бах, бизә һәр ҝүн чөрәк јемәк лазым олдуғу кими, Јеһова һаггында да өјрәнмәк лазымдыр. Мүгәддәс Китабда дејилир: «Инсан јалныз чөрәклә јашамаз, лакин Аллаһын ағзындан чыхан һәр бир сөзлә јашар» (Матта 4:4).\nБиз һәм дә Иса Мәсиһ һаггында билик алмалыјыг, чүнки бизи ҝүнаһлардан тәмизләмәк үчүн Аллаһ Өз Оғлуну ҝөндәриб. Мүгәддәс Китабда дејилир: «Башга һеч кимдә хилас јохдур». Бундан башга, орада јазылыб: «Оғула иман едәнин әбәди һәјаты вар» (Һәвариләрин ишләри 4:12; Јәһја 3:36). Бәс Исаја ‘иман етмәк’ нә демәкдир? ~ Бу о демәкдир ки, биз Исаја үрәкдән инаныр вә онсуз әбәди јашамағын мүмкүн олмадығыны баша дүшүрүк. Биз буна инанырыг? ~ Әҝәр инанырыгса, һәр ҝүн Бөјүк Мүәллимдән өјрәнмәјә давам едәҹәк вә онун дедикләринә әмәл едәҹәјик.\nБөјүк Мүәллимдән өјрәнмәјин үсулларындан бири бу китабы дөнә-дөнә охумаг вә бүтүн шәкилләрә бахыб, онларын үзәриндә дүшүнмәкдир. Јохла ҝөр, бу шәкилләрин алтындакы суаллара ҹаваб тапа билирсән? Һәмчинин атандан вә ја анандан хаһиш ет ки, бу китабы сәнинлә охусун. Әҝәр бу мүмкүн дејилсә, онда башга бөјүкләрлә, јахуд ушагларла бирликдә оху. Инсанлара Аллаһын јени дүнјасында әбәди јашамаг үчүн Бөјүк Мүәллимдән нә етмәли олдугларыны өјрәнмәјә көмәк етмәк әла оларды, елә дејил? ~\nМүгәддәс Китабда дејилир ки, ‘дүнја кечиб ҝедир’. Амма даһа сонра Аллаһын јени дүнјасында әбәди јашамаг үчүн нә едә биләҹәјимиз изаһ олунур. Орада дејилир: «Аллаһын ирадәсини јеринә јетирән әбәди јашајыр» (1 Јәһја 2:17). Демәли, Аллаһын јени дүнјасында әбәди јашамаг үчүн нә етмәлијик? ~ Бәли, Јеһова вә Онун севимли Оғлу Иса һаггында өјрәнмәлијик. Ејни заманда, бизә өјрәндикләримизә әмәл етмәк дә лазымдыр. Арзу едирик ки, бу китаб бүтүн бунлары һәјата кечирмәкдә сәнә көмәк етсин.\nЈешаја 11:6—9 вә 65:25 ајәләриндән өјрәнирик ки, һејванлар сүлһдә јашајаҹаглар. Бу шәкилләрә бах. Бир фикир вер, гузу, чәпиш, бәбир, бузов, шир вә ушаглар бир јердәдирләр. Мүгәддәс Китабда бу һејванлар һагда јазылыб. Сән онларын адыны дејә биләрсән? ~ Һәлә иланла ојнајан оғлана бир бах! Јени дүнјада һеч ким һеч нәдән горхмајаҹаг (Һошәа 2:18). Сән бу һагда нә фикирләширсән? ~\nҜөр мүхтәлиф милләтләрдән олан инсанлар бир-бирилә неҹә сүлһ ичиндәдирләр! Исанын дедији кими, онларын һамысы бир-бирини севир (Јәһја 13:34, 35). Онлар мүһарибәдә истифадә олунан силаһлардан торпағы беҹәрән аләтләр дүзәлдирләр. Мүгәддәс Китабда дејилир ки, Аллаһын јени дүнјасында инсанлар арасында сүлһ вә әмин-аманлыг һөкм сүрәҹәк. Бу һагда Мәзмур 72:7; Јешаја 2:4; 32:16—18 вә Језекел 34:25 ајәләриндән охуја биләрик.\nБу сәһифәдәки инсанлара нәзәр јетир. Онлар торпағы беҹәрир, һәр јаны ҝөзәл баға чевирирләр. Ҝөр онлар нә гәшәнҝ ев тикирләр. Һәлә әкдикләри дадлы мејвәләрә вә тәрәвәзләрә бир бах. Јер Еден бағына бәнзәјән Ҹәннәтә чеврилиб. Биз бу ҝөзәл шејләр һагда Мәзмур 67:6; 72:16; Јешаја 25:6; 65:21—24 вә Һизгијал 36:35 ајәләриндән охуја биләрик.\nБурада ҝөрдүјүн кими, һәр кәс сағлам вә хошбәхтдир. Адамлар ҹејран кими һоппана билир. Бир нәфәр дә олсун, ахсаг, кор вә ја хәстә јохдур. Сән бир ишә бах, һәтта өлүләр дә дирилиб! Бу шејләр һагда Мүгәддәс Китабын Јешаја 25:8; 33:24; 35:5, 6; Һәвариләрин ишләри 24:15 вә Вәһј 21:3, 4 ајәләриндә јазылыб.\nНәһајәт сонсуз һәјат! (нәғмә 55)


Q=10	C=6	SS=0	LS=0	PS=3	DC=0	LC=0	SD=0	BS=1	G0=22	G1=17	G2=4	DLID=az_RU	BODY=Падшаһ Навуходоносор вә дөрд ҝәнҹ Бабилдә | Мүгәддәс Китаб һекајәси\nНАВУХОДОНОСОР падшаһ Исраил халгынын ән савадлы адамларыны Бабилә апарыр. Сонра онларын арасындан ән јарашыглы вә ағыллы оғланлары сечир. Онлардан дөрдүнү шәкилдә ҝөрә биләрсән. Биринин ады Даниелдир, о бириләринә исә бабиллиләр Шадрак, Мешак вә Авед-Него адыны верибләр.\nНавуходоносор бу ҝәнҹләрин тәлим алыб сарајда хидмәт етмәләрини истәјир. Үч ил тәһсил алдыгдан сонра падшаһ онлардан ән баҹарыглыларыны сечәҹәк. Бу ҝәнҹләр чәтин мәсәләләрин һәллиндә она көмәк етмәли идиләр. Падшаһ истәјир ки, онлар тәһсил алдыглары мүддәтдә хәстәләнмәсинләр, ҝүҹлү вә сағлам олсунлар. Бу сәбәбдән әмр едир ки, бүтүн ҝәнҹләрә падшаһ сүфрәсиндәки јемәкләрдән вә шәрабдан версинләр.\nҜәнҹ Даниелә бах. Билирсән о, Навуходоносорун гуллугчуларынын рәиси Ашпеназа нә дејир? О, падшаһын сүфрәсиндәки јемәкләрдән јемәк истәмәдијини сөјләјир. Ашпеназын ганы гаралыр. О дејир: ‘Сизин нә јејиб, нә ичәҹәјинизи падшаһ тәјин едир. Әҝәр сиз башга ҝәнҹләр кими сағлам ҝөрүнмәсәниз, падшаһ мәни өлдүрә биләр’.\nАшпеназ онларын үзәринә бир ҝөзәтчи гојмушду. Даниел онун јанына ҝедиб дејир: ‘Хаһиш едирәм, бизи 10 ҝүн әрзиндә сынаға чәк. Бизә јемәјә тәрәвәз, ичмәјә дә су вер. Сонра бизи падшаһын јемәкләриндән јејән башга ҝәнҹләрлә мүгајисә ет. Кимин даһа сағлам ҝөрүнәҹәјинә өзүн бахарсан’.\nҜөзәтчи буна разылашыр. Он ҝүндән сонра Даниел үч досту илә диҝәр ҝәнҹләрдән даһа сағлам ҝөрүнүр. Буну ҝөрән ҝөзәтчи онлара падшаһ јемәкләринин әвәзинә тәрәвәз јемәјә иҹазә верир.\nҮч илдән сонра ҝәнҹләрин һамысыны Навуходоносорун јанына апарырлар. Падшаһ онларла сөһбәт етдикдән сонра Даниел вә үч достунун һамыдан ағыллы олдуғуну ҝөрүр. Навуходоносор онлары сарајда көмәкчи кими сахлајыр. Падшаһ Даниелә, Шадрака, Мешака вә Авед-Негоја нә суал верирдисә вә ја чәтин бир мәсәләнин һәллини сорушурдуса, онлар падшаһын бүтүн каһин вә мүдрик адамларындан он гат үстүн ҹаваб верирдиләр.\nДаниел өлүм һөкмүндән хәбәри олса да, о, бундан гачдымы?\nОнлар һејкәлә баш әјмирләр\nАллаһ бу ҝәнҹләри одлу собадан хилас етди?


Q=19	C=16	SS=7	LS=4	PS=2	DC=2	LC=0	SD=0	BS=2	G0=24	G1=15	G2=6	DLID=az_RU	BODY=Аллаһа нә үчүн дуа етмәк лазымдыр? Дуаја нә дахилдир?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Мјанма Нидерланд Норвеч Самоа Тувалу Увеа Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ајмара батак (тоба) бауле бенгал бислама болгар га газах гарифуна гуарани гуахиро гуҹарат гырғыз дреһу дхолуо еве ермәни естон ефик зулу ибан ибо иврит илок инҝилис исоко испан италјан какчикел каннада каонде карен (сго) каталан кечуа (Боливија) кикамба киконго кикујју килуба кимбунду кинјаруанда кирунди кисонге кисси кичуа (Имбабура) кореја коса крио ламба латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар михе монгол море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле (Зимбабве) нзема нјанека олу конзо осетин папјаменто (Аруба) папјаменто (Күрасао) пиҹин (Камерун) полјак португал пәнҹаб румын рунјанкоре рус санго сапотек (Истм) себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тив тигре тлапанек ток-писин тотонак тохолабал тсонга тумбука түрк умбунду фин франсыз хорват чех чибемба чилуба чинјанја читонга чичева чол чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб\nҮЗ ГАБЫҒЫНДАКЫ МӨВЗУ | ДУА ЕТМӘЈИН ХЕЈРИ ВАРМЫ?\nАллаһ-Таала бизи дуаја сәсләјир\nАллаһ достлуг әлини узадыр.\nДостлар бир-бирләри илә үнсијјәт етдикҹә мүнасибәтләри мөһкәмләнир. Ејнилә, Аллаһ бизи онунла үнсијјәтә дәвәт етмәклә, сәмими достлуға јол ачыр. О дејир: «Сиз Мәни чағыраҹагсыныз, ҝәлиб дуа едәҹәксиниз, Мән дә сизи ешидәҹәјәм» (Әрәмја 29:12). Аллаһла данышдыгҹа Она јахынлашаҹагсыныз, «О да сизә јахынлашаҹаг» (Јагуб 4:8). Мүгәддәс Китаб бизи әмин едир: «Јеһова Ону чағыранлара... јахындыр» (Зәбур 145:18). Нә гәдәр чох дуа етсәк, Аллаһла достлуғумуз бир о гәдәр дә мөһкәм олаҹаг.\n«Јеһова Ону чағыранлара... јахындыр» (Зәбур 145:18).\nАллаһ көмәк етмәк истәјир.\nИса пејғәмбәр демишди: «Мәҝәр аранызда елә бир ата вар ки, оғлу чөрәк истәјәндә она даш версин? Јахуд балыг истәјәндә она илан версин? Әҝәр сиз... ушагларыныза јахшы шејләр верә билирсинизсә, мәҝәр ҝөјдәки Атаныз Ондан истәјәнләрә ҝөзәл немәтләр вермәјәҹәк?» (Мәтта 7:9—11). Јараданымыз сизи Она дуа етмәјә чағырыр, чүнки гајғынызы чәкән дә, сизә көмәк етмәк истәјән дә Одур (1 Бутрус 5:7). О һәтта проблемләримизи Она данышмаға дәвәт едир. Кәламда дејилир: «Һеч нәјә ҝөрә нараһат олмајын. Һәр мәсәлә барәдә диләјинизи дуа вә јалварышла, шүкр едә-едә Аллаһа билдирин» (Филиппилиләрә 4:6).\nИнсанлар Аллаһа еһтијаҹ дујур.\nИнсан тәбиәти үзрә мүтәхәссисләр мүшаһидә етмишләр ки, јүз милјонларла инсанлар, һәтта бәзи атеистләр вә агностикләр белә бу саја дахилдирләр *. Бу ҝөстәрир ки, һәр инсанын Аллаһа еһтијаҹы вар. Иса пејғәмбәр демишди: «Аллаһа еһтијаҹы олдуғуну дәрк едәнләр хошбәхтдир» (Мәтта 5:3). Бу еһтијаҹымызы өдәмәјин бир үсулу Аллаһа мүнтәзәм дуа етмәкдир.\nАллаһын чағырышына һај вериб Она дуа етсәк, бу, бизә һансы фајданы ҝәтирәҹәк?\n^ абз. 8 2012-ҹи илдә Пју адына Тәдгигат Мәркәзинин апардығы сорғу ҝөстәрир ки, Бирләшмиш Штатларда јашајан атеист вә агностикләрин 11 фаизи ајда, ән азы, бир дәфә дуа едир.\nМүгәддәс Китаб ҝөстәрир ки, дуаларымыз мүхтәлиф мөвзулардан ибарәт ола биләр. Мәсәлән:\nЕтираф. «Ҝүнаһымы Сәнә етираф етдим, тәгсирими ҝизләтмәдим» (Зәбур 32:5).\nҺәмд. «Нә јахшыдыр Сәнә һәмд етмәк, еј Јеһова» (Зәбур 92:1).\nМәдһ. «Ҝеҹә-ҝүндүз Сәни мәдһ едәрәм, әбәдијјән адына алгыш едәрәм» (Зәбур 145:2).\nРәһбәрлик үчүн диләк. «Әмрләринин јолунда мәнә бәләдчи ол, чүнки онлардан һәзз алырам» (Зәбур 119:35).\nҜүҹ үчүн диләк. «Мәнә тәрәф дөн, мәнә лүтф ҝөстәр. Нә олар, бу бәндәнә гүввәт вер» (Зәбур 86:16).


Q=8	C=7	SS=2	LS=0	PS=2	DC=0	LC=0	SD=0	BS=1	G0=64	G1=24	G2=7	DLID=az_RU	BODY=1 Ишмуил 9 | Онлајн Мүгәддәс Китаб | Јени дүнја тәрҹүмәси\n1 Ишмуил 9:1—27\nИшмуил Талутла гаршылашыр (1—27)\n9 Бинјамин гәбиләсиндә+ Киш+ адлы варлы-һаллы бир киши варды. О, Әбиилин, Әбиил Сәрарын, Сәрар Бәкратын, Бәкрат Әфјанын оғлу иди. 2 Онун Талут+ адында ҝәнҹ, јарашыглы оғлу варды. Исраилдә онун кими јарашыглысы јох иди. О, һамыдан бојҹа бир баш һүндүр иди. 3 Бир дәфә Талутун атасы Кишин улаглары итмишди. Киш оғлу Талута деди: «Нөкәрләрдән бирини ҝөтүр, ҝет улаглары ахтар». 4 Онлар бүтүн Әфраим дағлыг бөлҝәсини, Шалиша торпағыны ҝәздиләр, амма улаглары тапмадылар. Сонра Шалим торпағыны доландылар, улаглар орада да јох иди. Онлар бүтүн Бинјамин торпағыны да ҝәздиләр, анҹаг улаглар тапылмады ки тапылмады. 5 Онлар ҝәлиб Суф торпағына чатдылар. Талут нөкәринә деди: «Ҝәл гајыдаг, јохса атам улаглары гојуб бизә ҝөрә нараһат олаҹаг».+ 6 Нөкәр исә деди: «Бу шәһәрдә бир Аллаһ адамы вар. О, бөјүк һөрмәт саһибидир, нә дејирсә, һамысы дүз чыхыр.+ Ҝәл ора ҝедәк. Бәлкә, о, бизә деди һара ҝетмәлијик». 7 Талут сорушду: «Бәс о адама нә апараг? Һејбәмиздә чөрәк дә галмајыб. Аллаһ адамына нә совгат верәк? Ахы һеч нәјимиз јохдур». 8 Нөкәр ҹаваб верди: «Бах, мәндә ҝүмүш сиккә* вар. Ону Аллаһ адамына верәрәм, о, бизә дејәр һара ҝетмәлијик». 9 (Кечмиш вахтларда Исраилдә кимсә Аллаһын һөкмүнү өјрәнмәк истәјәндә белә дејәрди: «Ҝәлин ҝөрүҹүнүн+ јанына ҝедәк». О вахтлар пејғәмбәрә ҝөрүҹү дејәрдиләр.) 10 Талут нөкәринә деди: «Ағлабатан сөздүр, ҝәл ҝедәк». Беләҹә, онлар Аллаһ адамынын олдуғу шәһәрә ҝетдиләр. 11 Онлар јохушла шәһәрә галханда суја ҝедән гызлары ҝөрдүләр. Гызлардан сорушдулар: «Ҝөрүҹү+ бурададыр?» 12 Гызлар: «Һә, бурададыр, — дедиләр. — Елә габағынызҹа ҝетди. Тәләсин. О, шәһәрә бу ҝүн ҝәлиб. Ҹамаат бу ҝүн сәҹдәҝаһда*+ гурбан ҝәтирәҹәк.+ 13 Ону шәһәрә ҝирән кими, о, сәҹдәҝаһа јемәк јемәјә ҝетмәздән әввәл тапаҹагсыныз. О ҝәлмәјинҹә ҹамаат чөрәк јемәјәҹәк. Чүнки гурбана о хејир-дуа верир вә јалныз бундан сонра дәвәт олунанлар јејә биләрләр. Инди ҝетсәниз, ону тапарсыныз». 14 Онлар шәһәрә галхдылар. Шәһәрин ортасына чатачатда сәҹдәҝаһа ҝедән Ишмуиллә үз-үзә ҝәлдиләр. 15 Талут ҝәлмәмишдән бир ҝүн әввәл Јеһова Ишмуилә демишди: 16 «Сабаһ тәхминән бу вахт сәнин јанына Бинјамин торпағындан+ бир адам ҝөндәрәҹәјәм. Ону халгым Исраилин башчысы олараг мәсһ ет.+ О, халгымы филиштлиләрин әлиндән гуртараҹаг. Чүнки Мән халгыма едилән зүлмләри ҝөрүрәм, онларын фәрјады мәнә чатыб».+ 17 Ишмуил Талуту ҝөрәндә Јеһова она деди: «“Халгыма һөкмранлыг едәҹәк”, дедијим адам будур».+ 18 Талут дарвазанын јанында Ишмуилә јахынлашыб деди: «Дејә биләрсән, ҝөрүҹүнүн еви һарададыр?» 19 Ишмуил: «Ҝөрүҹү мәнәм, — деди. — Бујур, кеч габаға, сәҹдәҝаһа ҝедәк. Бу ҝүн мәнимлә јемәк јејәҹәксиниз.+ Сабаһ сәһәр сизи јола саларам. Һәм дә нә истәсәниз, сизә билдирәрәм. 20 Үч ҝүн әввәл итән улаглара+ ҝөрә исә нараһат олма, онлар артыг тапылыб. Бир дә ки, Исраилин бүтүн ҹаһ-ҹалалы кимә мәхсусдур? Мәҝәр сәнә вә атанын евинә мәхсус дејил?»+ 21 Онда Талут деди: «Мән ки бинјаминлијәм, Исраилин ән кичик гәбиләсиндәнәм.+ Нәслим дә Бинјамин гәбиләсиндә ән кичик нәсилдир. Нә үчүн мәнә белә сөзләр дејирсән?» 22 Ишмуил Талутла нөкәрини јемәк отағына апарды. Онлары дәвәт олунанларын арасында јухары башда отуртду. Орада тәхминән отуз нәфәр адам вар иди. 23 Ишмуил ашпаза деди: «“Буну гыраға гој” дејиб сәнә вердијим пајы ҝәтир». 24 Онда ашпаз буду ҝәтириб Талутун габағына гојду. Ишмуил деди: «Бу, сәнин пајындыр, је. Бу пај сәнин үчүн ајрылыб. Мән онлара демишдим ки, гонагларым олаҹаг». Беләҹә, һәмин ҝүн Талут Ишмуиллә бирҝә чөрәк једи. 25 Сонра онлар сәҹдәҝаһдан ениб+ шәһәрә ҝәлдиләр. Ишмуил евин дамында Талутла сөһбәтини давам етдирди. 26 Онлар дан јери сөкүләндә галхдылар. Ишмуил дамдан Талуту чағырыб деди: «Һазырлаш, сәни јола салым». Талут һазырлашандан сонра Ишмуиллә бирликдә евдән чыхдылар. 27 Онлар шәһәрин гуртараҹағына енәркән Ишмуил Талута деди: «Нөкәринә+ де, габагда ҝетсин, сән исә ајаг сахла, сәнә Аллаһын сөзүнү билдирим». Нөкәр габагда ҝетди.\n^ Һәрфән: шекелин дөрддә бири. Шекел 11,4 г-а бәрабәрдир. Б14 әлавәсинә бах.\n^ Һәрфән: јүксәкликдә.\n1 Ишмуил 9


Q=18	C=9	SS=1	LS=7	PS=2	DC=2	LC=0	SD=0	BS=4	G0=51	G1=34	G2=18	DLID=az_RU	BODY=Итирдик…Мәһәррәм Заманын хатирәсинә — AQRA Elmin İnkişafına Dətsək İctimai Birliyi\nБу ҝүн, 08.08.2013-ҹү ил тарихиндә, онун 54 йашы олаҹагды…\n9 йанвар 2013-ҹү ил. Саат 14:00. Мәһәррәм Заманын Нефтчиләр метросу йахынлығындакы кичик нәшриййаты. Гызлар өз ишләриндәдир, йазыб-позурлар…\nМәһәррәм рәһмәтлик Елман Әлийев һаггында “Бәс өлмәзлийә говушмаг неҹә олур ки…???” адлы бир мәгалә йазыб, “Уникал” гәзетинә журналист достумуз Фәрзуг Сейидбәйлийә интернет васитәси илә ҝөндәрир. 11 йанварда Елманын ад ҝүнүдүр, достлары 54 йашыны онсуз гейд етмәйә һазырлашырлар…\nМәһәррәмин кичик гардашы Етибар да офисдәдир. Мүәййән бир иш олмадығыны ҝөрүб бинанын күнҹүндәки Илгарын чайханасына ҝедиб чай ичмәк тәклифи едирик. Чай һәм дә бир бәһанәдир. Адәтимиз үзрә онунла һәм дә домино ойнамаға, ону уда билсәк , ҹирнатмаға чалышаҹағыг, дейә дүшүнүрәм… Лакин о, чайханайа ҝәлди, ойнамагдан да имтина етди, бир стәкан чай ичиб “нәвәм һазырлыгдадыр, ҝедирәм ону ҝөтүрәм ҝәләм,” дейиб ҝедир. Һәр һалда онун бу сөзләринә тәбии бахырыг вә ойуну чай ичә-ичә давам етдиририк. Бир саатдан да аз вахт кечир о, ҝери-бизим йанымыза гайыдыр вә “сиз һәлә ойнайырсыз ? Нәвәми йолдашым ҝәлмишди, о евә апарды…” дейир, Ойнамаг тәклиф едирик, разылашмыр, истәмирәм, дейир. Бир стәкан чай ичиб айаға галхыр. Мән бир аз тәәҹҹүбләнирәм. Гызларын ҝетмәсинә һәлә 2-3 саат вар, елә бир иши дә йохдур, домино да ойнамады, хейир ола ? Биз исә ойуна давам едиб хейли вахтдан сонра онун йанына гайыдырыг. Артыг саат 17-ни кечиб. Офисдә Мәһәррәмин досту актйор, әмәкдар артист Айдын Әлийев вә танымадығым бир йашлы адам\nәйләшиб. Мәһәррәм Заманын йени чапдан чыхмыш “Махталы” романы барәдә сөһбәт едирләр. Мән дә йаваш-йаваш сөһбәтә гошулурам. Мәлум олар ки, танымадығым шәхсә (АР Халг Артисти Телман Әлийев) роман чох ҹидди тәсир едиб, әсәри йарадыҹылыг бахымындан чох ҹидди гиймәтләндирир вә әсәрин филм һалында екрана чыхарылмасынын ваҹиблийини дәфәләрлә вурғулайыр.\nСөһбәт доланыб милли мәнәви дәйәрләрә , онларын бу-ҝүнкү вәзиййәтинә вә горунмасынын үстүнә ҝәлир. Мән сөһбәти әлимдәки “Әдәбиййат гәзети”-нин 1990-ҹи илләрин әвәлләриндәки нөмрәләриндән бириндә мәрһум АМЕА-нын мухбир үзвү, ҝөркәмли әдәбиййатшүнас алим, Әзиз Мирәһмәдовун “Ҝүнаһымы бойнума алмаг истәйирәм” мәгаләсинин үстүнә ҝәтирирәм вә мәгалә һагда фикирләрими бөлүшүрәм: рәһмәтлик Әзиз мүәллим сағлығында бу мәгалә илә ССРИ дөнәминдә доғрулары олдуғу кими йох, тәзйиг, горху, дигтә алтында йаздығыны бойнуна алыр вә башга алимләрин дә бу ҹүр һәрәкәт етдийини билдирир. Өз етирафы илә дә елми-иҹтимаиййәти, зийалылары да бу йола дәвәт едиб, һеч олмаса бу ҝүн-мүстәгиллийимизин әбәди бәргәрар олдуғу дөврдә “дүзү-дүз”, “әйрини-әйри” тәгдим етмәйә-чағырыр. Офисдәкиләрин фикирләри үст-үстә дүшүр вә ейни заманда: “бу иши һамымыз етмәлийик, ҹаванлара, йени нәсилә доғру дүзҝүн чатдырмалыйыг”, гәрарына ҝәлирик.\nМәһәррәм һәмишәкиндән аз данышыр дейәсән, дейә дүшүнүрәм.\nСаат 19:00-дур артыг, Етибар ҝедиб, Мәһәррәмлә Айдын елә офисдәҹә столларын үстүндә кичик гәлйаналты етмәйә һазырлыг ҝөрүрләр. Евдән мәнә зәнҝ ҝәлир, тәҹили ҝетмәлийәм, йанымда лазымы гәдәр пул да йохдур. Бәрк дә йағыш йағыр. Мәһәррәм мәнә\nтакси пулу да верир. Јолда Низами район бәләдиййәсинин сәдри Вүгар мәнә зәнҝ едиб дейир ки, иҹра башчысы мәзуниййәтдән гайыдан кими Мәһәррәм Заманла район иҹтимаййәтинин ҝөрүшүнү кечирмәк вә әсәрләринин мүзакирәсини тәшкил етмәк барәдә ҝөстәриш вериб… Евә чатандан сонра шәһәр телефону илә зәнҝ едиб бу мәлуматы она чатдырырам. Чохдан бу хәбәри ҝөзләдийини билирдим, анҹаг нә исә, бир о гәдәр дә севинмәди…\nСонралар Айдын мәнә данышды ки, о ахшам демәк олар ки, һеч ички дә ичмәди…\nСаат 22:30. Султан Әлийев мәнә зәнҝ едиб дейир ки, Камил Мәһәррәмоғлу вә Шәмистан Әлизаманлы илә бир йердә айын 11-дә Елманла бағлы олаҹаг тәдбири сүфрә архасында мүзакирә едирләр вә Мәһәррәмин телефонундан танымадығы бир адам зәнҝ едиб дейир ки, О, 81№ -ли маршрут автобусу илә евә ҝедәркән хәстәләниб, вәзиййәти йахшы дейил. Тәҹили йардым чағырыблар, һәлә ҝәлиб чатмайыб. Һәмин адамла мән дә дәфәләрлә телефонла данышырам. Айдына зәнҝ едиб ондан ора ҝетмәйини хаһиш едирәм. Үмуми достумуз Ваһид Рзайевә зәнҝ едиб вәзиййәти чатдырырам. 28 май метросу йахынлығында ҝөрүшүб такси илә Бакыханов гәсәбәсинә (Разинә) доғру үз тутуруг, гар йағмаға башлайыб, мәнзил башына чатыб онун артыг дүнйасыны дәйишдийини өйрәнирик. Ханымы вә гызы да ордадыр, оғлу Илһам исә дәнзидә, ишдә…\nНә гәдәр өзүмү инандырмаға чалышсам да ки , бу ола билмәз, артыг О, бу һәйатда бизим арамызда йохдур.\nСонрадан мәлум олур ки, һәмин 81№-ли автобусда тәсадүфән әслән Махта кәндиндән олан онун һәмйерлиси Сәмәд адында бир шәхс дә олуб вә Мәһәррәм елә онун гуҹағындаҹа кечиниб.\nСаат 24:00- тәҹили йардым машынынын арха бөлүмүндә рәһмәтлик Мәһәррәмин йанында Ваһид мүәллим, Айдын вә мән, аилә үзвләри исә габагдакы машында ону евинә апарырыг. Мән илк дәфәдир ки, Гарачухура, онларын евинә ҝедирәм. Бир аздан Султан да ҝәлиб чыхыр.\n02:30 10 йанвар 2013-ҹү ил. Мөһкәм гар йағмаға башлайыб. Султанын машынында ҝеҹә бирҝә ҝери-шәһәрә гайыдырыг, о, һамымызы бир-бир евә чатдырыр.\nСәһәр ачылыр, һамымыз ора ҝәлирик, мөһкәм гар йағыр, човғундур.\n10 йанвар 2013-ҹү ил:\nДостларын, гоһумларын, танышларын көмәйи илә биртәһәр Илһамы дәниздән ҝәтирә билирик. Мәһәррәм Заман достларынын, йахынларынын, әһатәсиндә евдән ҝөтүрүлүр вә Һөвсан гәбиристанлығында дәфн едилир.\n10 йанвар 2013ҹү ил. “Уникал” гәзетинин нөвбәти нөмрәси чапдан чыхыр вә орада йазычы-публисист “Гызыл Гәләм” мүкафаты лауреаты, ЫЫ груп Гарабағ мүһарибәси әлили , “АгРа” Елмин Инкишафына Дәстәк Иҹтимаи Бирлийинин идарә һейәтинин үзвү Мәһәррәм Заманын (Мәһәррәм Гәһрәман оғлу Замановун 08.08.1959-11.01.2013) ҝөркәмли зийалы Елман Ислам оғлу Әлийев (11.01.1959-17.09.2011) һаггында йаздығы “Бәс өлмәзлийә говушмаг неҹә олур ки…???” адлы мәгаләси чыхыр…\nБиз исә буну бир аз сонра охуйаҹағыг…\nХәбәри олан бүтүн достлар, танышлар йас мәрасиминдә иштирак едирләр. Рүфәт мәндән сорушур: ”Махталы” романы нечә нүсхә чап олунушду? – дейирәм 400 нүсхә, дейир аздыр, бәлкә\nону йенидән чап етдирәк? Башга достлары: Ҹәфәр, Айдын, Ваһид Аслан, Акиф Азалп да бу сөһбәтә гошулурлар, сонда бу гәрара ҝәлирик ки, онун сечилмиш әсәрләрини чапа һазырлайыб нәшр етдирәк. Султан вә Ҹәфәр исә тәклиф едирләр ки, йанварын 11-дә баш тутмайан тәдбири айын сонунда кечирәк вә һәр икисини бир йердә йад едәк.\nДостлары тәдбирә һазырлашырлар…\n31.01 2013. Азәрбайҹанын ҝөркәмли алим вә зийалыларынын иштиракы илә “АгРа” ЕИДИБ-ин тәшкилаты дәстәйи илә Бакы шәһәри Нәриманов районунда “Дивани һикмәт” дейилән мәканда Мәһәррәм Заман вә Елман Әлийевин аным мәрасими кечирилир. Тәдбири һәр ики мәрһумун йахын досту, белә ишләрин устасы Камил Мәһәррәмоғлу апарыр. Мәрһумлар һаггында мүхтәлиф материаллар иштиракчылара пайланыр. Чохлу зийалылар, алимләр, достлар, гоһумлар топлашыб. Аилә үзвләри дә бурададыр. Иштирак едә билмәйәнләр дә вар. Ҝөркәмл театр усталары Айдын Әлийев вә Телман Әлийев иштирак едә билмәсәләр дә онларын иштиракы илә Камилин һазырладығы видео чарх ҝөстәрилир…\nАзәрбайҹанын мөһтәшәм һимнинин охунмасы илә башлайан тәдбир, һәр ики мәрһумун аилә үзвләринин ТӘШӘККҮРЛӘР-и илә баша чатыр.\nБу арада Мәһәррәмин Нефтчиләр метросу йахынлығындакы нәшриййаты Хәтаи метросуна йахын бир йерә “АгРа” ЕИДИБ-ин йерләшдийи үнвана көчүрүлүр.\nМәһәррәм Заманын вәфатындан гырх ҝүн кечир, гәбиристанлыг зийарәтинә ҝедирик вә баш дашында онун “Мән беләйәм…” шериндән бу мисралары ҝөрүрүк:\nҺагг йолунда өлүм олса ҝедәрәм,\nДүз сөзүмү йери ҝәлди дейәрәм.\nНәйим олса достларымла бөләрәм,\nБу вәрдишдән айрылмарам, билирәм.\nМән беләйәм, дәйишмәрәм билирәм.\nВаһид Рзайев: «Һәр бир йараныш йазыр өзүнә баш дашы!»\nМән Мәһәррәм Заманы 2011-ҹи илин сентйабр айынын сонундан, рәһмәтлик әзиз, ағыр, агил достум, сирдашым Елман Ислам оғлу Әлийевин вәфатындан сонра, мәрһум һаггында “Елман Әлийев олдуғу вә ҝөрүндүйү кими” китабыны онунла вә достларла бирҝә чапа һазырлайаркән ҹәми 15 айдан азҹа чох мүддәтдә әслән Неһрәмлиләр олан гоншум Ҹәфәр Һүмбәтов вә Камил Мәһәррәмоғлу васитәсилә танымышам… Бир дәфә Ҹәфәрә йарызарафат-йарыҹидди белә дедим: “Бу хәзинәни нийә ҝизләтмисән ?”, Ҹәфәр: “нә хәзинә?” дейәндә, “Мәһәррәми дейирәм да ай Ҹәфәр, бундан да бөйүк хәзинә олар ?”, ҹавабы вермишәм. Хәзинәни…,\nхәзинәләримиздән бирини дә… итирдик…\nМирәләкбәр Сейидов, “АгРа” Елмин Инкишафына\nДәстәк Иҹтимаи Бирлийи идарә һейәтинин сәдри 08.08.2013\n«Enqa qushu» kitabi haqda


Q=0	C=0	SS=0	LS=0	PS=0	DC=0	LC=0	SD=0	BS=2	G0=38	G1=32	G2=15	DLID=az_RU	BODY=Nur-az.com - Нобел - өлүм сөвдәҝәри ја елм һамиси?\n17 Октјабр 2014\nНобел - өлүм сөвдәҝәри ја елм һамиси?\nПинтерин Нобел нитгиндән:\nМүсәлманларын ганыны төкдүјүнә ҝөрә Тони Блејр вә Буша ҹинајәт иши ачылсын. Журналын биринин үз габығында мәним өлкәмин башчысы бир ушағы ҝүлүмсәјәрәк гуҹағына алыр. Икинҹи сәһифәдә исә мәрми голларыны гопармыш ираглы көрпә вар. Блејер ону гуҹағына алмыр ки, үстү гана батар. О ушаг исә сорушур, нә вахт мәним гәләмим олаҹаг - Бу Инҝилтәрә вәтәндашы олан јәһудинин чыхышыдыр.\nЗинҝерин Нобел нитгиндән:\nГоҹалар елә ишләрлә мәшғул олуб ки, ушаглар Аллаһа инана билмир.\nНобел мүкафаты барәдә ешитмәјән адам аз олар. Һәр ил ән үстүн ихтиралар, физика, кимја вә башга саһәләрдә кәшфләр, әдәбијјат, сүлһ јөнлү фәалијјәтләр мүгабилиндә верилән бу мүкафатын 100 илдән артыг тарихи вар. Демәк олар ки, дүнја мигјасында ән мәшһур вә нүфузлу мүкафат Нобел мүкафатыдыр. Амма бу мүкафатын кимләрә верилмәси дә ҝүнүмүзүн мүбаһисәли мөвзусуна чеврилиб. Әҝәр елми саһәләрдә намизәдләрин тәјини бир о гәдәр дә мүбаһисә јаратмырса, әдәбијјат, еләҹә дә сүлһ саһәсиндә намизәдләрин тәјини узун-узады галмагалларла мүшајиәт олунур. Исвечли кимјачы алим Алфред Нобел дүнјаны гана бәләјән динамитин ихтирачысыдыр. Бу партлајыҹы маддәни мәдәндә истифадә үчүн нәзәрдә тутан алим өзү дә шаһид олду ки, онун кәшфиндән даһа чох мүһарибә мејданларында истифадә олунду.\nАлфред Нобел өз елми кәшфләри сајәсиндә бөјүк сәрвәт саһиби олду. Алфред Нобелин гардашы Лүдвиг Нобел дүнјасыны дәјишәндә франсалы бир мүхбир Алфредин өлдүјүнү ҝүман едиб, динамитин кәшфинә ҝөрә ону өз мәгаләсиндә “өлүм сөвдәҝәри” адландырыр. Мәгаләни охујан Нобел чох мүтәәссир олур. О вәсијјәтнамәсини икинҹи дәфә јазараг, сәрвәтинин 96%-ни ән бөјүк елми кәшфләр мүгабилиндә мүкафат үчүн ајырыр. Нобел вәсијјәт едир ки, бу мүкафат кимја, физика, физиолоҝија, әдәбијјат вә сүлһ саһәсиндә сечилән инсанлара верилсин. Нобелин өлүмүндән 5 ил сонра илк Нобел мүкафатынын тәгдимат мәрасими кечирилир.\nНобел мүкафаты үчүн намизәдлијин ирәли сүрүлмәси механизми белә гурулуб ки, јалныз өтән ил мүкафаты аланлар кимисә намизәд ҝөстәрә биләр. Сабиг нобелчиләрдән әлавә Нобел һејәти мәшһур университет профессорларынын рәји әсасында намизәд тәјин едир.\nДүнјада Нобел мүкафаты кими икинҹи елми мүкафат јохдур. Һәр ил декабр ајынын 10-да, Нобелин вәфат илдөнүмү ҝүнү мүкафат саһибинә чатдырылыр.\nНобел мүкафаты бир гызыл медал, бир диплом вә пул мүкафатындан ибарәтдир. Гызыл медалын үзәриндә Алфред Нобелин шәкили һәкк олунуб. Пул мүкафатынын мәбләғи 10 милјон крон, тәгрибән 1,3 милјон доллардыр.\nБу мүкафаты тәјин етмәкдә Нобелин мәгсәди нә олуб? Белә еһтимал олунур ки, Нобел елми вә јарадыҹы ишлә мәшғул оланлары мадди проблемләрдән азад етмәк истәјиб. Бунунла белә адәтән мүкафаты аланлар пул мәбләғини хејријјә ишләринә сәрф едирләр. Әҝәр бир саһә үзрә бир нечә галиб оларса, пул мәбләғи онларын арасында бөлүнүр. Бәзиләри сорушур ки, 100 илдир мүкафат верилир, нә үчүн фондун пулу түкәнмир? Алфред Нобелин вәсијјәти әсасында Нобел һејәтинин гәрары илә фондун пулу мүхтәлиф апарыҹы ширкәтләрин сәһминә јатырылыр. Јалныз ҝәлән газанҹ һесабына мүкафатлар верилир.\nНобел мүкафатчысынын сечилмәси кифајәт гәдәр узун вахт апарыр. Олсун ки, бу арашдырмаларын дәгиглији Нобел мүкафатыны башга мүкафатлардан фәргләндирир. Әввәлҹә дүнјанын мәшһур профессорларына сорғулар ҝөндәрилир вә бу сорғу анкетләри әсасында намизәдләр сијаһысы һазырланыр. Һәрә өз саһәсиндә намизәд ҝөстәрә биләр. Намизәдләрин ады сон ана гәдәр ҝизли сахланылыр. Намизәдләрин сајы 3 минә чатыр. Сонда комиссијаја 15 нәфәрин ады тәгдим олунур. Намизәдләрин сечилмәсиндә дүнјанын мәшһур елм оҹагларынын рәји әсас ҝөтүрүлүр.\nМараглы нөгтәләрдән бири будур ки, номинасијалар арасында ријазијјата јер верилмәјиб. Башга сөзлә ријазијјат саһәсиндә һеч бир кәшфә ҝөрә Нобел мүкафаты верилмир. Бунун бир сәбәби Нобелин өз вәсијјәтнамәсиндә бу саһәни гејд етмәмәсидир. Башга бир сәбәб дүнјада ријазијјат үзрә чохсајлы мүкафатларын мөвҹудлуғудур. Исвечин Крафурд мүкафатыны бәзән “Ријази Нобел” адландырырлар. Бејнәлхалг Филдс мүкафаты 40 јашындан ашағы ријазијјатчылара верилир.\nНобел һејәтинин низамнамәсинә әсасән дүнјасыны дәјишмиш шәхсә Нобел мүкафаты верилә билмәз. Амма намизәдләр арашдырылан дөврдә сечилмиш вә дүнјасыны дәјишмиш шәхс мүкафатландырылыр. 1931-ҹи илдә Ерик Ексел, 1961-ҹи илдә Даг белә бир шәраитдә мүкафатландырылыб.


Q=7	C=7	SS=0	LS=0	PS=3	DC=3	LC=0	SD=0	BS=1	G0=22	G1=18	G2=6	DLID=az_RU	BODY=IRAN Azeri Radio on 18 Июль, 2013 23:12:00 | 1983 раз прочтено\nҸо гыләј номыш “Фатиһәтул-китоб” быә сурә “Һәмд”и һестыше һафт гылә ајә (Мығојисәро бывотәмон ки, осмони ғатон, че һафтә ружон, Кә’бә гырдо гардышон, Сәфа ијән Мәрвә арәдә ше-омон, бә шәјтони ғандә сығонән һафт гылән). Бо һар гылә мысылмони воҹибе ки, һаружнә (јовмијјә) ныможонәдә камику да кәрә баһанды ын сурә. Әкс тәғдирәдә, нымож батиле. Һәдис жыго һамјејдә: “Бе Фатиһәтул-китоб нымож ни”.\nЧе Ҹабир ибн Әбдулла Әнсари Пејғәмбәрику (сәәс) кардә рәвојәтәдә жыго нәғл кардә бејдә ки, ым сурә Ғырони ән ғыјмәтинә сурон гыләјније. Ибн Әбос жыго нәғл кардејдә ки, сурә “Һәмд” Ғырони ҹоне. Ҹо гыләј һәдисәдән жыго нәғл кардә бејдә: “Еһанә ын сурә һафто кәрә баһандошон бо мардә вә әв бәјжи быбо, тәәҹҹуб мәкән”.\nСурә номи “Фатиһәтул-китоб” бејку жыго мәлум бејдә ки, Ғырони ајон һәммәј Аллаһи Рәсули вахтәдә гырдә кардә ијән бә китоби шикил вардә быән. Дечәј әмри сурә “Һәмд” че илаһи китоби вәсәдә вырәбәвырә кардә быә.\nҺәдис “Сәгәлејн”әдә һандејдәмон ки, Пејғәмбәри (сәәс) жыго һамјәше: “Аз шымә арәдә дыглә ғыјмәтинә чиј нојдәм: че Хыдо китоб ијән Әһли-бејтым”. Пенә һәдисоән винде бејдә ки, илаһи ајон Пејғәмбәри (сәәс) вахтәдә Аллаһи китоби шикиләдә гырдә кардә ијән де ын номи едаштә быән бә мысылмонон.\nМыборәкә сурә “Фатиһә” ајонәдә ишорә кардә бејдә бә Аллаһи ијән Чәј сыфәтон, мәади мәсәлә, ростә рој ијән бы роәдә рәһбәри зыне, Аллаһи һакимијәти ијән сәлтәнәти ғәбул карде мывзујон. Һәмән изһор кардә бејдә бә илаһи мығәддәсон рој идомә карде меһиббәт ијән че ҹындоон, бә ғәзәби дучо быәкәсон роо имтино карде.\nҒырони ыштәни ғәзинә, сурә “Һәмд”ән шифо сәбәбе. Ым сурә һәм че ҹисмони, һәмән руһани нохәшијон мәлһәме (Әлламә Әмини ыштә “Фатиһәтул-китоб”и тәфсирәдә хәјли рәвојәтыш нәғл кардә бы барәдә).\nСурә Һәмди тәрбијәви дәрсон\nСурә Һәмди тәфсир карде бәнав, мыәјјән быкәмон бәј аид дәрси мывзујон, чәјоән омә соһбәтонәдә шәрһ бәкамон һәмон мывзујон:\n1. Одәм сурә “Һәмд”и тиловәт кардеәдә, де “Бисмиллаһ” воте ыштә уму песындынејдә сывој Аллаһи һар чијку.\n2. Де “Рәббил аләмин” ијән “Малики јәвмиддин” воте һисс кардејдә ки, әв офәјә быә, маликыш һесте. Демијән, әв бә кәно нојдә јoлəшəxəти ијән шәнбозәти.\n3. Одәм де “Аләмин” сыхани воте рабитә сохтејдә ыштә ијән һестемонә аләми арәдә.\n4. Де “Әр-Рәһманир-Рәһим” воте одәм ыштәни зынејдә Аллаһи согнәдә.\n5. Де “Малики јәвмиддин” воте ыштә вәомәо молејдә шодојдә ғәфләти ијән әнәдығғәтәти.\n6. Де “Ијјакә нә’буду” воте мијоно пегәтејдә мавјәти ијән шәнбозәти.\n7. Де “Ијјакә нәстәин” воте дәпарчынејдә фовғәл-ғудрәтонку тарси.\n8. “Ән’әмтә” вотә одәм сәрәсејдә ки, Аллаһи дастәдән немәтон.\n9. Де “Иһтина” воте пијејдәше һәх ијән ростә ро.\n10. Де “Сирaтəллəзинə əн’əмтə əлејһим” воте одәм елон кардејдә чe ыштә дe һәхи роәдә быәкәсон ангыләти.\n11. Де “Ғəјрил мəғзуби əлејһим вəлəззaллин” воте нишо доә бејдә батиләтику ијән батили әһлику дијәроәти.


Q=5	C=1	SS=0	LS=3	PS=0	DC=0	LC=0	SD=0	BS=1	G0=43	G1=30	G2=12	DLID=az_RU	BODY=Nur-az.com - Һәр ҝүн "Алов гүлләләринә" бахмаға ҝәлән гоҹа киши\n20 Јанвар 2021\n5 Ҹәмадиүссани 1442\n1 Бәһмән 1399\n15 Ијул 2017\nҺәр ҝүн "Алов гүлләләринә" бахмаға ҝәлән гоҹа киши\nДәрддән шикајәт етсәләр дә, Һүсејнбала Мирәләмов кими депутатлар тапылыб онлара ајагларыны нәрд тахталарына ҝөрә узатмаларыны мәсләһәт ҝөрәр\nДүнән "28 мај" метросуна ҝетмишдим. Метронун чыхышындан ҝөзәл вәтәнимизә бојлананда адам өзүнү авропада һисс едир. Бадымҹан рәнҝли таксиләр, ҝедиш һаггылары картлашдырылмыш, салону автобусдан даһа чох шадлыг евини хатырладан ејни рәнҝли автобуслар, бир дә әндирабади ҝејинмиш оғланлар (нәинки гызлар) адама авропаны хатырладыр. Адамын үрәјиндән кечир ки, һајгырыб десин: вәтәнимин сејринә чағырырам елләри, Парис ҝөрмәк истәјән Азәрбајҹана ҝәлсин.\nБунлардан әлавә һәмин һәндәвәрдә шәһәрә ән чох ҝөзәллик верән ики ортајашлы кишинин күчәнин ортасында нәрд атмасы иди. Онлар һәгигәтән дә шәһәрин, пајтахтын, лап елә Республиканын јарашығыдырлар. Биз онларын гәдрини билмирик. Јохса хариҹи туристләр онлары ҝөрән кими "ај момент" дејиб фотограф Әли бәј кими шәкилләрини чәкирләр. Онлар да башларында гәдеш шәпкәси, дамагларында өзләри демишкән папрыз (сигарет) фотографа әла бармагларыны ҝөстәрир, јанындакы шорт ҝејинмиш узун сачлы инҝилис гагашы анламасалар да хәтирләринә дәјмирләр. Белә милләтә һеч бир дәрд бата билмәз. Дәрддән шикајәт етсәләр дә, Һүсејнбала Мирәләмов кими депутатлар тапылыб онлара ајагларыны нәрд тахталарына ҝөрә узатмаларыны мәсләһәт ҝөрәр. ја да диҝәр сәвијјәсиз депутат кими онлары "атход" адландырар. Ҝөрүнүр биз мәрһум Баба Пүнһан дөврүндә олдуғу кими тәкҹә Азтв-дә дәрдсиз дејилик, елә 28 мај метросунда да дәрдсизик.\nБу нәрд атан кишиләр мәни чох јубатды. Әслиндә јазымызын гәһрәманы булварда әјләшиб дәнизи, ушаг "каруселләрини", бир дә "алов гүлләләрини" сејр едән кишидир. Сиз дә бәлкә јолунуз ордан дүшсә һәмин кишини ҝөрәрсиз.\nКиши скамјада отурмушду. Диггәтими чәкди, иҹазә истәјиб отурдум јанында. Дедим, ағсаггал нә әҹәб бу вахты бурдасыз. Деди бәс һарада олмалыјам ај бала? Сонра деди ки, мән Бакымы севирәм. Бакы чох ҝөзәлләшиб. Президентимизин јүксәк сәји нәтиҹәсиндә артыг Бакы ҝөзәл бир шәһәрдир. Бура туристләр ҝәлир, бејнәлхалг јарышлар, Формула-1, Ислам ојунлары, Олимпијада зад бу шәһәрдә, мәним ҝөзәл Бакымда кечирилир. Мән Бакымла гүрур дујурам. Хүсусән дә ҝеҹә вахты алов гүлләләриндән бир башга ҹүр һәзз алдығыны деди. Сонра деди ки, демәк олар ки, һәр ҝүн ҝүнортадан ахшама гәдәр булварда олур. Дедим бәс нә үчүн сәһәр ҝәлмирсиз, һава истидир она ҝөрә? Деди јох ај бала, садәҹә мән неҹә дејәрләр аҹындан ҝүнорта дурурам, сәһәри јухуда кечирирәм. Әввәл елә билдим зарафат едир, сонра ҝөрдүм јох ҹиддидир. Јенә сорушдум ки, бәс әми, сиз ҝүнорта, ахшам ишләмирсиз ки, һәр ҝүн брадасыз. Деди ај бала иши ким итириб ки, сән тапасан? Иш вар ки, ишләјәк. Бир гәдәр ишсизликдән әзијјәт чәкмәси һагда данышдыгдан сонра наһар, шам јемәји үчүн евә ҝедиб-ҝетмәдијини сорушдум. Деди ки, ај бала евә ҝетмәјин ҝедәрәм, амма евдә јемәјә гуру чөрәкдән башга һеч нә тапылмыр. Ону да евдә ушаглар јејирләр. Мән исә онларын үзүнә баха билмирәм.\nӘсил траҝикомедија иди. Неҹә дејәрләр, әввәли ҝүлмәлидир, ахыры ағламалы. Доғрусу мән билмәдим бу кишинин дедикләринин һансы һиссәсинә ҝүлүм, һансына ағлајым. Бир ону билирәм ки, Чинҝиз Абдуллајев лазым иди, кишинин һәјатыны романлашдыра, ја да ҝәрәк Рүстәм Ибраһимбәјову дәвәт едәк бу барәдә филм чәксин. Сабир Рүстәмханлы исә бу ҹүр вәзијјәтләри өз истедадындан истифадә едиб нәзмә чәкиб халга чатдырмаз. Үстәлик о да бу аралар һәмин бу ағсаггал кими вәтәнинин сејринә чыхыр. Нил чајына ҝетмәк имканы олмаса да, Күр чајында гајыг сүрмәклә мәшғулдур. Өзү дә "вәтәнимин сејринә чағырырам елләри, балыг тутмаг истәјән Күр чајына ҝәлсин" сөзләри дә дилиндән дүшмүр.\nҺә, доғрудан да мүрәккәб мәсәләдир. Бу ағсаггал кими инсанлар чохдур халг арасында. Ҝөзү тәрәзи, өзү чәкидән наразы олан халг исә бу кишинин тимсалында демәк олар ки, бүтүн инсанларын бу ҹүр јашадығыны ҝөзәл билир.\nӘн мүһүмү одур ки, мән бу вәзијјәтдән јени бир шеј кәшф еләдим. Белә ки, мәмурлар тикирләр, уҹалдырлар, Формула-1, Олимпијада, нә билим әл-ајаг ојунлары тәшкил едирләр ки, ҹамаат аҹындан ҝүнорта дуранда, ишләмәјә јер тапмајанда, јемәк олмадығындан евә ҝедә билмәјәндә һеч олмаса бош-бекар галыб күчәләри, машын јолларыны кәсмәсинләр, ҝәлиб булварда отуруб вәтәнләринин сејринә чағырсынлар елләри.\n3467 дәфә бахылыб


Q=11	C=4	SS=2	LS=6	PS=2	DC=0	LC=0	SD=0	BS=1	G0=35	G1=31	G2=20	DLID=az_RU	BODY=Мүгәддәс Китабда бошанма вә ајры јашамагла бағлы нә дејилир? | Аллаһын мәһәббәти\nДИЛИ: Aзәрбајҹан (кирил әлифбасы) cakchiquel (central) Јапонија жест дили Австралија жест дили Азәрбајҹан (латын әлифбасы) Алтај Америка жест дили Арҝентина жест дили Бразилија жест дили Британија жест дили Венесуела жест дили Гвинеа-Биссау креолу Гренландија Данимарка Еквадор жест дили Индонезија Исвеч Испанија жест дили Камбоҹа Квебек жест дили Кирибати Колумбија жест дили Конго Кореја жест дили Лаос Литва Маврики креолу Македонија Мексика жест дили Мјанма Нидерланд Ниуе Норвеч Палау Перу жест дили Полша жест дили Понапе Раратонга Самоа Сејшел креолу Соломон Адалары пиҹини Таити Тувалу Увеа Уелс Украјна Фарер Финландија жест дили Фиҹи Хмонг (ағ) Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан ассам африкаанс ачоли ашағы алман баса (Камерун) батак (тоба) бауле башгырд бенгал бикол бислама болгар булу везо венда волајта га газах гарифуна гуарани гуахиро гуна гуҹарат гырғыз дреһу дуала дхолуо еве ермәни ермәни (гәрб) естон ефик занде зулу ибан ибанаг ибо иврит илок инҝилис исланд испан кабре каннада каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кимбунду кинјаруанда кирунди кисси киче кореја коса крио куангали куанјама күрд курманҹи (Гафгаз) күрд курманҹи (кирил) күсаије ломве луганда макуа малагаси малај малајалам мам мамбве-лунгу маратһ масатек (Хуаутла) маҹар мбунда мизо михе науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве олу конзо оромо осетин отоми (Мескитал вадиси) пангасинан папјаменто (Күрасао) полјак португал португал (португал) пәнҹаб ротума румын рунјанкоре рус рус жест дили руторо санго сапотек (Истм) сапотек (Лачигуири) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили таи тамил танкарана тараски татар таҹик тви тетум (Дили) тзелтал тив тигре тлапанек тотонак тохолабал тсва тсонга тумбука түрк түркмән умбунду урду урһобо ујғур (кирил) фарс фин хорват чавакано чех чибемба чинјанја читонга читонга (Зимбабве) читонга (Малави) чичева чокве чол чуабо чуваш шона јао јапон јоруба јунан ҝүрҹү ҹола Һаити креолу һауса һилигајнон һинд әрәб өзбәк\nАллаһ бошанмаја вә ајры јашамаға неҹә бахыр?\nЈеһова әр вә арвадын никаһ әһдинә садиг галаҹагларыны ҝөзләјир. Илк киши илә гадынын никаһыны бағлајанда Јеһова демишди: «Киши... арвадына бағланаҹаг вә онлар бир бәдән олаҹаг». Бир мүддәт сонра Иса Мәсиһ дә бу сөзләри тәкрарламыш вә әлавә етмишди: «Аллаһын бир бојундуругда бирләшдирдијини гој һеч кәс ајырмасын» (Јарадылыш 2:24; Мәтта 19:3—6). Беләликлә, Јеһова Аллаһ вә Иса Мәсиһ никаһа өмүрлүк, јалныз һәјат јолдашларындан бири вәфат едәндә сона јетән бир иттифаг кими бахырлар (1 Коринфлиләрә 7:39). Никаһ мүгәддәс гурулушдур, она ҝөрә дә бошанмаја јүнҝүл јанашмаг олмаз. Јеһова Онун Кәламында әсасы олмајан сәбәбләрә ҝөрә бошанмаја нифрәт едир (Мәлаки 2:15, 16).\nМүгәддәс Китаб нә вахт бошанмаға јол верир? Јеһова зинаја вә әхлагсызлыға нифрәт едир (Јарадылыш 39:9; 2 Ишмуил 11:26, 27; Зәбур 51:4). Әхлагсызлыг Јеһованын ҝөзүндә о гәдәр ијрәнҹдир ки, О, бу сәбәбә ҝөрә бошанмаға иҹазә верир. (Әхлагсызлығын өзүнә нәләри дахил етдији барәдә 9-ҹу фәслин 7-ҹи абзасында мүзакирә олунур.) Јеһова ҝүнаһсыз тәрәфә бошаныб-бошанмамаг гәрарыны вермәјә ихтијар верир (Мәтта 19:9). Ишдир, ҝүнаһсыз тәрәф бошанмаг гәрарына ҝәлирсә, Јеһова белә бошанмаја нифрәт етмир. Бунунла бәрабәр, мәсиһи јығынҹағы һеч кими бошанмаға тәһрик етмир. Мүәјјән сәбәбләр уҹбатындан, әләлхүсус ҝүнаһлы тәрәф дәрин пешманчылыг чәкирсә, ҝүнаһсыз тәрәф аиләни дағытмамаг гәрарына ҝәлә биләр. Бошанмаға Мүгәддәс Китаба әсасланмыш сәбәби олан адам бошаныб-бошанмамаг гәрарыны өзү вермәли вә бу гәрарын нәтиҹәсини габагҹадан өлчүб-бичмәлидир (Галатијалылара 6:5).\nҺәјат јолдашы әхлагсызлыг етмәсә дә, бәзи мәсиһиләр мүәјјән чыхылмаз вәзијјәтләрдә ајры јашамаг вә ја бошанмаг гәрарына ҝәлмишләр. Белә һаллар үчүн Мүгәддәс Китабда ајрылан тәрәф үчүн ваҹиб шәрт вар: «Әҝәр ајрылса, онда әрә ҝетмәсин [јахуд евләнмәсин], ја да әри [јахуд арвады] илә барышсын» (1 Коринфлиләрә 7:11). Белә мәсиһи өзү үчүн јени һәјат јолдашы ахтара билмәз, чүнки о, никаһ әһдиндән азад дејил (Мәтта 5:32). Ҝәл бәзиләринин ајры јашамаг үчүн сәбәб кими ҝөтүрдүкләри бир нечә мүстәсна һалы нәзәрдән кечирәк.\nАилә башчысы гәсдән аиләсини доландырмыр. Сағлам киши аиләсини доландырмырса, аилә корлуг чәкиб, ән зәрури шејләрә еһтијаҹ дуја биләр. Мүгәддәс Китабда дејилир: «Кимсә... аиләсинин гејдинә галмырса, о, иманы инкар едиб вә имансыздан да бетәрдир» (1 Тимутијә 5:8). Бу адам дәјишмирсә, онда арвад өзүнүн вә ушагларынын хош ҝүзараны үчүн ајры јашамаг гәрарына ҝәлә биләр. Әлбәттә, мәсиһи әр аиләсини доландырмагдан имтина етмәкдә иттиһам олунанда јығынҹаг ағсаггаллары бу мәсәләјә ҹидди јанашмалыдырлар. Белә шәхс јығынҹагдан кәнар едилә биләр.\nЗоракы давраныш. Бәзән бир һәјат јолдашы диҝәри илә елә гәддарлыгла рәфтар едир ки, онун сағламлығы вә һәјаты тәһлүкә алтына дүшүр. Зоракылыгда иттиһам олунан шәхс мәсиһидирсә, јығынҹаг ағсаггаллары бунун доғру олуб-олмадығыны арашдырмалыдырлар. Гәзәб һалларына вә зоракылыға ҝөрә адам јығынҹагдан хариҹ едилә биләр (Галатијалылара 5:19—21).\nИбадәтә ҹидди манеә төрәдиләндә. Бәзән бир һәјат јолдашы о биринин ибадәтинә даима вә гәти шәкилдә мане олмаға, һәтта мүхтәлиф јолларла ону Аллаһын әмрләрини позмаға мәҹбур етмәјә чалышыр. Белә олдугда тәһлүкәјә мәруз галан бәзи мәсиһиләр инсанлара јох, һөкмдарымыз Аллаһа итаәт етмәјин јеҝанә јолуну ајры јашамагда ҝөрүрләр (Һәвариләрин ишләри 5:29).\nАрашдырдығымыз бу ҹидди, мүстәсна һалларла әлагәдар һеч ким ҝүнаһсыз тәрәфи ајрылмаға вә ја һәјат јолдашы илә галмаға тәһрик етмәмәлидир. Руһани јеткин достлар вә јығынҹаг ағсаггаллары Мүгәддәс Китаб әсасында мәсләһәт вериб онлара дајаг олсалар да, әрлә арвад арасында баш верәнләри әтрафлы билмирләр. Јалныз Јеһова һәр шеји ҝөрүр. Әлбәттә, әр вә ја арвад ајры јашамаг үчүн евдә баш верән һадисәләри гәсдән шиширдирсә, о, Аллаһы вә никаһ гурулушуну һөрмәтдән салыр. Һәјат јолдашларындан кимсә ајры јашамаг мәгсәдилә фәнд гуруб ону өрт-басдыр етсә дә, Јеһовадан һеч нәји ҝизләтмәк олмаз. Доғрудан да, «һәр шеј апачыг Онун ҝөзү өнүндәдир. Биз Она ҹаваб верәҹәјик» (Ибраниләрә 4:13). Әҝәр тәһлүкәли вәзијјәт сон һәддә чатыб вә мәсиһи јеҝанә чыхыш јолуну ајры јашамагда ҝөрүрсә, ону һеч ким бу гәрарына ҝөрә тәнгид етмәмәлидир. Әввәл–ахыр «һамымыз Аллаһын һөкм күрсүсү гаршысында дураҹағыг» (Ромалылара 14:10—12).


Q=2	C=1	SS=1	LS=0	PS=0	DC=0	LC=0	SD=0	BS=2	G0=151	G1=107	G2=36	DLID=az_RU	BODY=Һабил — өлсә дә, индијәдәк данышыр| Әсил иман\nӨлсә дә, индијәдәк данышыр\n1. Нәјә ҝөрә Адәмлә Һәвва вә онларын өвладлары Әдән бағына ҝирә билмирләр вә Һабилин ән бөјүк арзусу нәдир?\nҺАБИЛ дағ дөшүндә отлајан сүрүјә бахыр. Сонра ҝөзүнү сүрүдән чәкиб узагда бәрг вуран ишылтыја нәзәр салыр. О, бу ишылтынын һарадан ҝәлдијини јахшы билир. Бу, Әдән бағынын ҝиришиндә ҝеҹә-ҝүндүз фырланан одлу гылынҹын ишылтысыдыр. Бир вахтлар онун ата-анасы о бағда јашајыб. Амма инди ора нә өзләри, нә дә өвладлары ҝирә билир. Һабил сәмаја бахыб Јарадан барәдә дүшүнүр. Хәфиф ахшам меһи онун сачыны дарајыр. О дүшүнүр: «Ҝөрәсән, Аллаһла инсанлар арасындакы учурум нә вахтса арадан галхаҹаг?» Бу ҝүнү ҝөрмәк Һабилин ән бөјүк арзусудур.\n2-4. Һабил һансы мәнада бизимлә данышыр?\n2 Бу ҝүн Һабил бизимлә данышыр. Сиз онун сәсини ешидирсиниз? Дејә биләрсиниз ки, бу, мүмкүн дејил. Ҝөр Һабилин өлүмүндән нә гәдәр вахт кечиб. Алты мин илә јахындыр ки, чүрүјүб торпаға гарышыб. Мүгәддәс Китабда да дејилир ки, «өлүләр һеч нә билмир» (Ваиз 9:5, 10). Үстәлик, Мүгәддәс Китабда Һабилин ағзындан чыхан бир кәлмә сөз белә, јазылмајыб. Бәс онда о, бизимлә неҹә даныша биләр?\n3 Һәвари Булус Аллаһдан илһам алараг Һабил һаггында демишди: «Һабил өлсә дә,.. индијәдәк данышыр». (Ибраниләрә 11:4 ајәсини оху.) О, бизимлә иманы васитәсилә данышыр. Һабил јер үзүндә илк иман саһиби олуб. О, иманыны мөһтәшәм шәкилдә ҝөстәрмишди. Буна ҝөрә дә о, ҹанлы өрнәкдир, биз ондан чох шеј өјрәнә биләрик. Әҝәр Һабилин иманыны изләсәк вә она бәнзәмәјә чалышсаг, Һабилин әһвалаты ҹанланаҹаг, бу әһвалатын ичиндән, санки, онун сәсини ешидәҹәјик.\n4 Мүгәддәс Китабда Һабил һагда бир-ики кәлмә данышылыр. Бунунла белә, биз ондан, онун иманындан чох шеј өјрәнә биләрик. Ҝәлин ҝөрәк нә.\nБәшәријјәтин илк чағында бөјүјән инсан\n5. Нәјә ҝөрә Иса пејғәмбәр бәшәрин тәмәлинин гојулмасыны Һабиллә әлагәләндирмишди? (Һәмчинин һашијәјә бах.)\n5 Һабил бәшәр тарихинин илкин чағында дүнјаја ҝөз ачыб. Сонралар Иса пејғәмбәр бәшәрин тәмәлинин гојулмасыны Һабиллә әлагәләндирмишди. (Лука 11:50, 51 ајәләрини оху.) Ҝөрүнүр, пејғәмбәр ҝүнаһдан гуртулмаға үмиди олан бәшәријјәти нәзәрдә тутурду. Һабил јер үзүндә јашамыш илк инсанлардан дөрдүнҹүсү олса да, ҝөрүнүр, Аллаһын ҝүнаһдан азад едилмәјә лајиг билдији илк инсан олуб *. Ајдын мәсәләдир ки, Һабил үчүн ҝөзәл өрнәк олмајыб.\n6. Һабилин валидејнләри һаггында нә дејә биләрсиниз?\n6 Бәшәр аиләси ҝәнҹ олса да, бәдбәхтлик онлары ағушуна алмышды. Јәгин ки, Һабилин ата-анасы ҝөзәл вә ҝүмраһ идиләр. Амма онлар һәјатларында ән бөјүк сәһви етмишдиләр вә буну дәрк едирдиләр. Бир вахтлар онлар камил идиләр, гаршыда онлары әбәди, сонсуз һәјат ҝөзләјирди. Лакин сонра Јеһова Аллаһа гаршы чыхдылар вә буна ҝөрә дә Әдән бағындан, ҹәннәтдән говулдулар. Онлар нәфсләринә һаким ола билмәдиләр, һеч нәји, һәтта өвладларыны, ҝәләҹәк нәсилләрини белә, дүшүнмәдиләр вә камилликдән, әбәди һәјатдан мәһрум олдулар (Јар. 2:15—3:24).\n7, 8. Габил доғуланда Һәвва нә деди вә ола билсин, о, нәји нәзәрдә тутурду?\n7 Ҹәннәт бағындан говуландан сонра Адәмлә Һәвванын әзаблы ҝүнләри башлады. Онлар ҝүнаһ ишләјәндә Јеһова Аллаһ демишди ки, ҝәләҹәкдә «гадындан» «өвлад» төрәјәҹәк вә о, Адәмлә Һәвваны јолдан чыхаран Шәрири мәһв едәҹәк (Јар. 3:15; 4:1). Илк өвлады Габил доғуланда Һәвва белә деди: «Јеһованын көмәји илә дүнјаја инсан ҝәтирдим». Јәгин Һәвва Јеһова Аллаһын ҹәннәтдә вердији һәмин вәди нәзәрдә тутараг бу сөзләри сөјләмишди. Бәлкә дә, о дүшүнүрдү ки, «гадын» онун өзү, «өвлад» исә Габилдир.\n8 Әҝәр Һәвва доғрудан да белә дүшүнүрдүсә, онда о, чох јанылырды. Үстәлик, Адәмлә Һәвва Габилә бу фикри ашылајырдыларса, сөзсүз ки, Габилин үрәјиндә тәкәббүр јаранмышды. Амма икинҹи оғлу оланда Һәвва онун һаггында бу ҹүр сөзләр демәди. Адәмлә Һәвва онун адыны Һабил гојду. Ибрани дилиндә бу адын мәнасы «нәфәс», «пучлуг» демәкдир (Јар. 4:2). Нәјә ҝөрә Адәмлә Һәвва икинҹи оғулларына бу ады вермишдиләр? Бәлкә, Һабилә гардашы Габил гәдәр үмид бәсләмирдиләр? Ола биләр, амма буну дәгиг дејә билмәрик.\n9. Валидејнләр Адәмлә Һәввадан нә ибрәт ҝөтүрмәлидирләр?\n9 Валидејнләр Адәмлә Һәввадан ибрәт ҝөтүрмәлидирләр. Валидејнләр, сиз сөзләринизлә, һәрәкәтләринизлә өвладыныза нә ашылајырсыныз: тәкәббүрлү, шөһрәтпәрәст, худбин олмағы, јохса Јеһова Аллаһы севмәји вә Она јахынлашмағы? Әфсус ки, Адәмлә Һәвва валидејнлик вәзифәсини лајигинҹә јеринә јетирә билмәди. Амма онларын өвладынын ҝәләҹәјинә үмид вар иди.\nҺабил иманыны мөһкәмләндирир\n10, 11. а) Габиллә Һабил һансы ишлә мәшғул идиләр? б) Һабил өзүндә һансы хүсусијјәти јетишдирмишди?\n10 Адәм оғулларыны кичик јашларындан әмәјә алышдырмышды ки, аиләни доландыра билсинләр. Габил әкинчи, Һабил исә чобан иди.\n11 Амма Һабил пешәдән даһа ваҹиб бир шејә јијәләнмишди. О, илләр боју өзүндә сонралар һәвари Булусун тәрифләдији ҝөзәл бир хүсусијјәти, иманы јетишдирмишди. Бир дүшүнүн, Һабилә өрнәк олаҹаг бир кимсә јох иди. Бәс онда о, имана неҹә јијәләнмишди? Она үч амил көмәк етмишди. Ҝәлин онлары нәзәрдән кечирәк.\n12, 13. Јеһова Аллаһын хәлг етдији шејләр Һабилә иман саһиби олмаға неҹә көмәк етмишди?\n12 Јеһова Аллаһын јаратдыглары. Торпағы әкиб-беҹәрмәк чәтин иди, чүнки Јеһова Аллаһ торпағы ләнәтләмишди, о, тикан вә гангал битирирди. Амма јенә дә торпаг Һабилин аиләси үчүн бол мәһсул верирди. Бундан әлавә, Аллаһ һејванлары, гушлары, балыглары, дағлары, дәнизләри, чајлары, ҝөлләри, сәманы, булудлары, ҝүнәши, ајы, улдузлары ләнәтләмәмишди. Һабил һара ҝөз ҝәздирирдисә, Јараданын түкәнмәз мәһәббәтини, һикмәтини вә кәрамәтини ҝөрүрдү. (Ромалылара 1:20 ајәсини оху.) Шүбһәсиз, бунлар барәдә дүшүнәндә онун иманы даһа да мөһкәмләнирди.\nХилгәт Һабилә меһрибан Јарадана иман етмәк үчүн әсас верирди\n13 Тәбии ки, Һабил Јеһова Аллаһ барәдә дүшүнүрдү. Тәсәввүр един: Һабил гојун отарыр. Гојун отармаг асан иш дејил, чобанын ҝүнү ајаг үстә кечир. О, тәпәләр ашыр, дәрәләрдән, чајлардан кечир, гојун-гузуну оту бол, сују тәмиз јерләрә апарыр, онлары јатырмаг үчүн тәһлүкәсиз јер ахтарыр. Аллаһын хәлг етдији һејванларын ичиндә гојун-гузу, санки, ән көмәксизидир! Елә бил, јараныблар ки, инсан онлары бәсләсин, горусун. Јәгин Һабил баша дүшүрдү ки, онун да инсандан гат-гат һикмәтли, гат-гат ҝүҹлү Јараданын рәһбәрлијинә, мүдафиәсинә вә гајғысына еһтијаҹы вар. Шүбһәсиз, о, белә шејләр барәдә дуа едирди вә бунун сајәсиндә Аллаһа олан иманы ҝет-ҝедә ҝүҹләнирди.\n14, 15. Һабил нәләрин үзәриндә дүшүнүрдү?\n14 Јеһова Аллаһын вәдләри. Чох јәгин ки, Адәмлә Һәвва оғулларына ҹәннәтдән нәјә ҝөрә говулдугларыны данышмышдылар. Буна ҝөрә дә, ола билсин, Һабил чох шеј барәдә дүшүнүрдү.\n15 Јеһова Аллаһ демишди ки, торпаг ләнәтләнәҹәк. Һабил тиканлары, гангаллары ҝөрәндә бу сөзләрин јеринә јетдијинин шаһиди олурду. Һәмчинин Аллаһ-Таала сөјләмишди ки, Һәвванын һамиләлији ағры илә кечәҹәк вә о, ағры ичиндә доғаҹаг. Һәвва дүнјаја өвлад ҝәтирәндә Һабил бу сөзләрин дә дүз чыхдығыны ҝөрүрдү. Јеһова Аллаһ ону да демишди ки, Һәвва әринин мәһәббәтинә вә диггәтинә һәдсиз еһтијаҹ дујаҹаг, Адәм исә онун үзәриндә ағалыг едәҹәк. Һабил бу кәдәрли сәһнәни һәр ҝүн өз ҝөзләри илә ҝөрүрдү. О, һәр дәфә Јеһова Аллаһын сөзүнүн дүз чыхдығына шаһид олурду. Бунлар Һабилә әсас верирди ки, Аллаһын вәд етдији өвладын ҝәләҹәјинә вә Әдәндә баш галдыран гүсурлары бир ҝүн дүзәлдәҹәјинә иман ҝәтирсин (Јар. 3:15—19).\n16, 17. Һабил кәррублардан нә өјрәнирди?\n16 Јеһова Аллаһын хидмәтчиләри. Дүздүр, инсанлар арасында Һабил үчүн өрнәк јох иди. Амма она өрнәк олаҹаг башга шүурлу варлыглар вар иди. Адәмлә Һәвва Әдән бағындан говуланда Јеһова Аллаһ тәдбир ҝөрмүшдү ки, нә онлар, нә дә өвладлары ора ҝирә билмәсинләр. Буна ҝөрә дә бағын ҝиришинә јүксәк мөвгејә саһиб олан мәләкләр — кәррублар вә арамсыз фырланан одлу гылынҹ гојмушду. (Јарадылыш 3:24 ајәсини оху.)\n17 Тәсәввүр едирсиниз, Һабил ушаглыгдан бу мәләкләри мүшаһидә едирди! Ҹисмани бәдән алмыш бу мәләкләрин ҝөркәминдән әзәмәт, гүдрәт јағырды. Арамсыз фырланан, алов кими шөлә сачан гылынҹ да һејрәт доғурурду. Бәс ҝөрәсән, Һабил нә вахтса кәррубларын безиб јерләриндән ајрылдығыны ҝөрмүшдү? Хејр! Ҝүнләр, ајлар, илләр кечсә дә, бу шүурлу, гүдрәтли варлыглар јерләриндән тәрпәнмирдиләр. Беләҹә, Һабил баша дүшүрдү ки, Јеһова Аллаһын садиг вә салеһ гуллары вар. О ҝөрүрдү ки, онун аилә үзвләриндән фәргли олараг, кәррублар Јеһова Аллаһа садиг вә итаәткардырлар. Шүбһәсиз, мәләкләрин нүмунәси Һабилин иманыны ҝүҹләндирирди.\nҺабил ушаглыгдан кәррубларын Јеһова Аллаһа садиг вә итаәткар олдуғуну ҝөрүрдү\n18. Биз нәјин сајәсиндә иман јетишдирә биләрик?\n18 Јеһова Аллаһын јаратдыглары, Онун вәдләри вә садиг мәләкләри барәдә дүшүндүкҹә Һабилин иманы ҝүҹләнирди. Биз ондан чох шеј өјрәнә биләрик. Һабилин нүмунәси хүсусилә ҝәнҹләрдә өзүнәинам һисси јарада биләр. Аиләдә һеч ким Аллаһын јолу илә ҝетмәсә дә, онлар Һабил кими өзләриндә әсил иман јетишдирә биләрләр. Бу ҝүн бизим әтрафымызда Аллаһын јаратдығы ҝөзәлликләр, әлимиздә Мүгәддәс Китаб, ҝөзүмүзүн габағында чохлу иман өрнәкләри вар. Бүтүн бунлар бизә өзүмүздә иман јетишдирмәјә көмәк едир.\n19. Вахт кечдикҹә Һабил нәји баша дүшдү?\n19 Һабилин Јеһоваја иманы артдыгҹа үрәјиндә бу иманы неҹәсә ҝөстәрмәк арзусу јаранырды. Амма ади бир инсан јери-ҝөјү јарадана нә верә биләр? Ахы Аллаһ һеч кимин бәхшишинә, көмәјинә мөһтаҹ дејил. Вахт кечдикҹә Һабил ваҹиб бир шеји баша дүшдү: әҝәр о, тәмиз нијјәтлә саһиб олдуғу ән јахшы шеји Аллаһа версә, Аллаһ ондан разы галаҹаг.\nҺабил имандан ирәли ҝәләрәк гурбан ҝәтирмишди, Габил исә јох\n20, 21. Габиллә Һабил Јеһова Аллаһа нә гурбан ҝәтирдиләр вә Аллаһ онларын гурбанына неҹә јанашды?\n20 Һабил Аллаһа гурбан ҝәтирмәк үчүн сүрүсүндән бир нечә гојун сечди. Гојунларын биринҹи балаларыны, сүрүсүнүн ән јахшы гојунларыны кәсиб ән јахшы сајдығы тикәләри ајырды. Габил дә Аллаһын лүтфүнү вә хејир-дуасыны алмаг истәјирди. Буна ҝөрә дә әкиб-беҹәрдији торпағын мәһсулундан тәгдимә һазырлады. Амма Габилин нијјәти Һабилин нијјәтиндән фәргләнирди. Онлар гурбанларыны Аллаһа тәгдим едән заман бу үзә чыхды.\n21 Ола билсин ки, Адәмин һәр ики оғлу гурбанҝаһ дүзәлтмишдиләр, гурбанларыны онун үстүнә гојуб јандырмышдылар. Ҝүман ки, бүтүн бу шејләр о вахт Јеһова Аллаһын јердә јеҝанә елчиси олан кәррубларын ҝөзү гаршысында баш верирди. Јеһовадан ҹаваб ҝәлди! Мүгәддәс Китабда јазылыб: «Јеһова Һабилдән вә онун бәхшишиндән разы галды» (Јар. 4:4). Лакин буну неҹә ҝөстәрдији барәдә орада һеч нә јазылмајыб.\n22, 23. Нәјә ҝөрә Јеһова Аллаһ Һабилин гурбаныны гәбул етди?\n22 Бәс нәјә ҝөрә Јеһова Аллаһ мәһз Һабилин гурбаныны гәбул етди? Бәлкә онун ҝәтирдији гурбана ҝөрә? Һабил Аллаһа ҹанлы варлыг, һејван гурбан ҝәтирди, онун гијмәтли ганыны ахытды. Ҝөрәсән, Һабил бу ҹүр гурбанын ҝәләҹәкдә нә гәдәр дәјәрли олаҹағыны баша дүшүрдү? Әсрләр сонра Аллаһ гүсурсуз гузу гурбаны ҝәтирмәк барәдә ганун верди. Бу гурбан Аллаһын камил Оғлунун, «Аллаһын гузусу»нун гурбанлығыны тәмсил едирди. Онун ҝүнаһсыз ганы ахыдылаҹагды (Јәһ. 1:29; Чых. 12:5—7). Сөзсүз ки, бунларын чоху Һабил үчүн гаранлыг иди.\n23 Амма бир шеји дәгиг билирик ки, Һабил саһиб олдуғу ән дәјәрли шеји Аллаһа гурбан ҝәтирмишди. Јеһова Аллаһ јалныз Һабилин гурбанындан јох, онун өзүндән дә разы иди. Чүнки Һабили гурбан ҝәтирмәјә Јеһова Аллаһа мәһәббәт вә иман сөвг етмишди.\n24. а) Нәјә ҝөрә демәк олар ки, гүсур Габилин гурбанында дејилди? б) Габиллә буҝүнкү әксәр инсанлар арасында һансы охшарлыг вар?\n24 Бәс Габилин гурбаны һагда нә демәк олар? Јеһова Аллаһ «Габилдән вә онун ҝәтирдији бәхшишдән разы галмады» (Јар. 4:5). Әслиндә, гүсур онун ҝәтирдији гурбанда дејилди. Чүнки Аллаһ сонралар исраиллиләрә вердији ганунда торпағын мәһсулундан да гурбан ҝәтирмәји бујурмушду (Лав. 6:14, 15). Гүсур Габилин өзүндә иди. Мүгәддәс Китабда јазылыб ки, онун әмәлләри пис иди. (1 Јәһја 3:12 ајәсини оху.) Зәманәмиздәки адамларын чоху кими, јәгин, Габил дә дүшүнүрдү ки, үздән Аллаһ адамы кими ҝөрүнмәк кифајәтдир. Амма тезликлә, әслиндә, онун Аллаһы севмәдији, Она иман етмәдији үзә чыхды.\n25, 26. Јеһова Аллаһ Габили нә барәдә хәбәрдар етди вә Габил нә етди?\n25 Габил Јеһова Аллаһын ондан разы галмадығыны баша дүшәндә нә етди? Һабилә бахыб бир шеј өјрәнди? Хејр, онун үрәјиндә гардашына гаршы нифрәт аловланды. Јеһова Аллаһ онун үрәјиндәкиләри ҝөрүрдү. О, сәбирлә Габилә өјүд-нәсиһәт верди, ону хәбәрдар етди ки, белә ҝетсә, ағыр ҝүнаһа јол верәҹәк. Һәмчинин Аллаһ Габили әмин етди ки, әҝәр өзүнү дүзәлтсә, Онун ҝөзүндә уҹалаҹаг (Јар. 4:6, 7).\n26 Лакин Габил Аллаһын хәбәрдарлығына мәһәл гојмады. Онун мәнфур нијјәтиндән бихәбәр олан гардашыны чөллүјә чағырды вә үстүнә һүҹум чәкиб ону өлдүрдү (Јар. 4:8). Һабил, демәк олар ки, иман јолунда илк гурбан, илк шәһид олду. Һабил өлсә дә, онун һәјат һекајәси битмәјиб.\n27. а) Нәјә әсасән дејә биләрик ки, Һабил дириләҹәк? б) Ҹәннәтдә Һабили ҝөрмәк үчүн нә етмәлијик?\n27 Мәҹази диллә десәк, Һабилин ганы торпагдан Јеһова Аллаһа фәрјад едиб онун гисасыны алмағы диләјирди, әдаләт истәјирди. Аллаһ әдаләти бәргәрар етди, Габили ҹәзасыз гојмады (Јар. 4:9—12). Һабилин иман һекајәси бу ҝүн бизимлә данышыр. Һабил о дөвр үчүн чох гыса өмүр сүрсә дә, тәхминән јүз ил јашаса да, Аллаһы разы салан өмүр јашады. О өләндә дә әмин иди ки, Аллаһ ону севир, ондан разыдыр (Ибр. 11:4). Сөзсүз ки, Һабил Аллаһын јаддашындадыр. Вахт ҝәләҹәк, Аллаһ ону јер үзүндәки Ҹәннәтдә дирилдәҹәк (Јәһ. 5:28, 29). Ҹәннәтдә Һабили ҝөрмәк үчүн бу ҝүн онун сәсинә гулаг вермәли вә ҝөзәл иманыны өрнәк ҝөтүрмәлијик.\n^ абз. 5 «Бәшәрин тәмәлинин гојулмасы» ифадәси әсас етибары илә тохум ахытма, јәни нәсилартырма мәнасыны дашыјыр вә илк инсанын дүнјаја ҝәлмәсинә аиддир. Бәс онда нәјә ҝөрә Иса пејғәмбәр бәшәрин тәмәлинин гојулмасыны Адәмин илк өвлады Габиллә јох, икинҹи өвлады Һабиллә әлагәләндирмишди? Чүнки Габил гәрарлары вә һәрәкәтләри илә биләрәкдән Јеһова Аллаһа гаршы чыхмышды. Ата-анасы кими, о да дирилмәјә вә әфвә лајиг дејилди.\nҺансы мәнада Һабил бизимлә данышыр?\nАдәмлә Һәвванын сәһвиндән валидејнләр һансы дәрси ҝөтүрмәлидирләр?\nЈеһова Аллаһын јаратдыглары, Онун вәдләри вә кәррублар Һабилә иман саһиби олмаға неҹә көмәк етмишди?\nҺансы саһәләрдә Һабилин иманыны өрнәк ҝөтүрә биләрсиниз?